16.12.2016. й. Илм камолот ва фазилатдир\tmuslim.uz\nМуҳтарам жамоат! Ҳозирги пайтда инсоният ҳаётидаги тараққиёт ва ривожланишни илм-фансиз тасаввур қилиб бўлмайди. Бирор соҳа йўқки, у илмсиз равнақ топган, юксалган бўлса. Шу боис Аллоҳ таоло илм ўрганишга интилишни ҳар бир мўмин-мусулмон зиммасидаги фарз этиб қўйган. Қуръони каримнинг илк нозил бўлган ояти ҳам “Ўқи” деган амр бўлди. Аллоҳ таоло илм излашни ва ўрганишни мусулмон бандаларига қатъий буюрган. Қуръони каримнинг бир неча оятлари бунга далолатдир. Аллоҳ таоло айтади:\n...يَرْفَعِ اللَّهُ الَّذِينَ آَمَنُوا مِنْكُمْ وَالَّذِينَ أُوتُوا الْعِلْمَ دَرَجَاتٍ وَاللَّهُ بِمَا تَعْمَلُونَ خَبِيرٌ (سورة المجادلة/11)\nяъни: “...Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур. Аллоҳ қилаётган (барча яхши ва ёмон) амалларингиздан хабардордир” (Мужодала сураси, 11).\nЮқоридаги оятларда Аллоҳ таоло илмни улуғ неъмат ва юқори даража ва камолот сифатида зикр қилади, олиму фозиллар ва билимдонлар даражаси юқори эканини билдиради, банда қанчалик кўп илм олса, тафаккури кенгайса, Аллоҳдан шунчалик қўрқадиган бўлишини баён этади. Илм излаш ва унга эга бўлиш ҳақида Пайғамбаримиз Муҳаммад алайҳиссаломдан жуда кўплаб ҳадиси шарифлар ривоят қилинган:\n(" اُطْلُبُوا الْعِلْمَ وَلَوْ بِالصِّينِ ..." (رواه ابن عدي و البيهقي\nяъни: “Илм Чинда (Хитойда) бўлса ҳам, уни излаб топиб, эгаллангиз”, деб таълим берганлар.\nҚуйидаги ҳадиси шарифда олиму боамалнинг даражаси обиддан ҳам баланд эканлиги, илм инсонга улуғ фазилат эканлиги таъкидланади. Расулуллоҳ соллаллоҳу алайҳи ва саллам ҳузурларида бири обид ва бири олим бўлган икки киши зикр этилди. Шунда Расулуллоҳ соллаллоҳу алайҳи ва саллам:\n("فضل العالم على العابد كَفَضْلِى على أدْنَاكم، إِنَّ الله عز وجل وملائكته وأهلَ السماواتِ والأرَضِين حَتى النَمْلَةِ فى حُجْرِها وحتى الحوتِ لَيُصَلَّوْنَ على مُعَلِّمِ الناسَ الخَيْرَ " (رواه الترمذى\nяъни: “Олим кишининг обидга нисбатан фазли менинг ораларингиздаги энг қуйи табақа вакилига нисбатан фазлим кабидир”, деб марҳамат этдилар. Сўнг у зот алайҳиссалом: “Дарҳақиқат, Аллоҳ, Унинг малоикалари, осмон ва ер аҳллари, ҳатто инидаги чумоли ва денгиздаги балиқлар ҳам одамларга яхшилик ўргатувчи олимларни дуо қилишади”, дедилар.\n“Илм олиш ҳар бир мусулмонга фарздир” деган ҳадиси шарифига амал қилинган юртимиздан довруғи дунёни тутган улуғ олимлар, фан дарғалари, атоқли имомлар етишиб чиқишди. Имом Бухорий, Имом Термизий, Абу Ҳафс Насафий, Абу Али ибн Сино” Аҳмад Фарғоний, Абу Райҳон Беруний, Бурҳониддин Марғиноний, Абу Мансур Мотуридий каби буюк олимлар ва мутафаккирларнинг яратган бой илмий мероси жаҳон маданияти ва таммадунига бебаҳо хазина бўлиб қўшилган.\nМуҳтарам жамоат! Илк ваҳийнинг ўқишга, илм олишга даъват билан бошланишининг, Аллоҳ охирги динини ўқиш-ёзишни билмайдиган уммий пайғамбар орқали инсониятга етказишни ирода қилганининг буюк ҳикмати бор эди. Аллоҳ таоло илмни қиёматгача бандалари учун Аллоҳ маърифатига эришиш, ҳақиқатни топиш, икки дунё саодатига эришиш воситаси қилди. Илмсизлик ва жаҳолат, инсониятни тубанликка, ҳалокатга олиб боришини билдирди. Инсонларни илм олишга ва бу орқали Парвардигорини танишга буюрди. “Илм” сўзи Қуръони каримнинг саккиз юз ўн бир жойида турли маънолари билан келган. Қуръон ва суннатда илм инсониятни турли аҳлоқсизликлар, ҳаром, ёмон йўл ва амаллардан қайтариши зикр этилган, зеро дунёнинг ободлиги, бардавомлиги ва бахт саодати ҳам илм, маърифат билан чамбарчас боғлиқлиги ҳаммамизга яхши маълум.\nМуҳтарам жамоат! Илмнинг фазилати қанчалик улуғ экани ҳақида соатлаб гапириш, жилд-жилд китоблар ёзиш мумкин. Дунёда ҳам, охиратда ҳам инсонга илмдан кўра кўпроқ фойда келтирадиган нарса йўқ.\n(...فَاسْأَلُوا أَهْلَ الذِّكْرِ إِنْ كُنْتُمْ لَا تَعْلَمُونَ (سورة النّحل/43\nяъни: “Агар (бу ҳақда) билмайдиган бўлсангиз, аҳли зикрлардан сўрангиз!...” (Наҳл, 43).\nИлм фазилати ҳақида Пайғамбаримиз Муҳамаддан (алайҳиссалом) жуда кўп ҳадислар ривоят қилинган. Абдуллоҳ ибн Масъуддан (розияллоҳу анҳу) ривоят қилинади: “Расулуллоҳ соллаллоҳу алайҳи васаллам: “Икки кишига ҳавас қилиш жоиз: биринчиси – Аллоҳ таоло берган мол-дунёни ҳақ йўлга инфоқ-эҳсон қилувчи кишига; иккинчиси – Аллоҳ таоло илм берган бўлсаю, ўша илм билан ҳукм қилган ва уни бошқаларга ўргатган кишига”, деганлар” (Имом Бухорий ва Муслим ривояти).\nМуҳтарам жамоат! Улуғ саҳобийлар, атоқли олимлар ва мутафаккирларнинг ҳам илм фазилати ҳақидаги кўплаб ривоятлари, хабар ва сўзлари келган. Қуйида шулардан айримларинигина келтириб ўтмоқчимиз.\nҲазрати Али розияллоҳу анҳу бир саҳобийга: “Илм молдан яхшидир, у сени ҳимоя қилади, молни эса сен қўриқлашга мажбурсан, илм ҳоким, мол маҳкумдир, сарфлаш, нафақа қилиш билан мол камайса, илмни тарқатганинг сайин кўпайиб боради”, - деганлар.\nҲакимлардан бири: “Агар олим киши вафот этса, унинг вафотига сувдаги балиқлару, осмондаги қушлар ҳам йиғлайди, унинг жисми йўқ бўлса-да, фойдали илми ва номи унутилмайди”, - деган экан.\nЛуқмони ҳаким ўғлига бундай насиҳат қилган экан: “Эй ўғлим, олимлар билан ўтир, улар орасига кир, чунки Аллоҳ ерни осмон суви билан тирилтиргани каби қалбларни ҳам илму ҳикмат нури билан тирилтиради”. Фарзанднинг келажакда аҳли солиҳ, баркамол инсон бўлиб етишиши, аввало, унинг ёшлигида олган одоб-охлоқи ҳамда илм-маърифатига боғлиқдир. “Ёшликда ўрганилган илм тошга ўйилган нақш кабидир”,деб бежиз айтилмаган. Тўғри, бола ёшлик қилиб илмнинг аҳамиятини яхши тушунмаслиги мумкин. Шунинг учун ота-оналар фарзандларининг илм эгаллашларига алоҳида эътибор беришлари лозим.\nАйниқса, ота-оналар ўз фарзандларига тўғри маслаҳатлар бериб, уларни соғлом ва бақувват ўсиб-улғайишлари, илмли, маърифатли, ватан, жамият учун зарур ва муҳим бўлган барча илмий соҳалар бўйича етук мутахассис бўлишлари учун ғамхўр бўлишлари керак.\nМуҳтарам жамоат! Муборак ислом таълимотларига таянган ҳолда, ахлоқ одобимизни олий даражага кўтаришга ҳаракат қилайлик, муносиб равишда ўз фарзандларимизни дунёвий ва диний билимлардан баҳраманд қилиб, келажакда аҳли солиҳ, баркамол инсон бўлиб етишишига эришайлик. Зеро, Пайғамбаримиз (с.а.в) муборак бир ҳадисларида:\n(" كُلُّكُمْ رَاعٍ وَ كُلُّكُمْ مَسْئُولٌ عَنْ رَعِيَّتِهِ " (رواه البخارى\nяъни: “Ҳар бирингиз тарбиячисиз ва ҳар бир тарбиячи қўл остидагиларга жавобгардир”, - деб марҳамат қилганлар.\nХусусан, “2016 йил – Соғлом она ва бола йили”да мустақил давлатимиз томонидан фарзандларимизни ҳам жисмонан, ҳам маънавий жиҳатдан соғлом ўсиши, уларнинг бахтли, саодатли, фаровон ҳаёт кечиришлари учун жуда кўплаб хайрли ишлар амалга оширилмоқда. Фарзандларимизга бундай катта эътибор ва ғамхўрликларга муносиб бўлишларини уқтирайлик. Биз ўзимиз ҳам фарзандларимиз, набираларимиз бахти учун суюниб яшайлик.\nАллоҳ таоло бизларга ато қилган бундай дориломон, саодатли кунлар тинчлик-осойишталик, фаровон ҳаёт маҳсули эканини фарзандларимизга тушунтирайлик, токи улар ҳам бу кунларнинг қадрини чуқур англаб етсинлар, шунга муносиб равишда илму маърифат сари интилсинлар.\nМуҳтарам азизлар! Аллоҳ таоло илм йўлида жиддий саъй-ҳаракат қилаётган барча илм толибларига диний ва дунёвий илмларни мукаммал эгаллашларида ва уларни ҳаётга татбиқ этишларида улуғ муваффақиятлар ато айлаб, барчаларимизни икки дунёда саодатли ва солиҳ бандалардан бўлишимизни насиб айласин! Омин.\t2274 марта ўқилди\tДругие материалы в этой категории:\n« 09.12.2016 й. Муҳаммад алайҳиссаломнинг пайғамбарликдан олдинги ҳаётлари\t23.12.2016 й. Муҳаммад алайҳиссалом – хотамул анбиё »\n(1259 марта юклаб олинди)


Image caption Тошкентда президент ўтадиган марказий кўча қордан тозаланмоқда.\nЎзбекистонда феврал ойининг бошида кириб келган қаттиқ совуқ оқими, тинимсиз қор нафақат газ ва электр танқислигини кучайтирган, қалин ёққан қор транспорт ҳаракатини кўп жойларда фалажлаб қўйган.\nОлдинроқ республиканинг кўп жойларида мактаб ва боғчалар ёпилган эди.\nКунлар бироз илий бошлагач, яна бир муаммо - тозаланмаган кўчалардаги қор ва музлар эриб, катта миқдорда лой уюмлар пайдо бўлган.\n"Сурхондарёнинг тоғли туманларида қор- музлардан машиналар ҳаракати ҳали ҳам қийин, Денов шаҳрида эса лой кўчаларда юриб бўлмай қолди", дейди бозорда ишлайдиган тадбиркор аёл.\nАйни пайтда бир қанча ўқувчилар ҳатто пойтахт Тошкентда қатор марказий кўчалар кир қор ва лойга тўлалигини айтиб хат ёзишган.\n"Фақат президент трассаси тозаланади. Қолган кўчаларда машиналар ифлос сувни учириб ўтиб кетишади. Ўзингизни четга ололмай қоласиз. Наҳотки Тошкентда кўча тозалайдиган машиналар йўқ", деб норози бўлади Садриддин.\nuforum.uz да интернет фойдаланувчиларнинг Тошкент кўчаларида қорларнинг уюлиб ётгани, тозаланмаётгани ҳақидаги танқидий фикрларини ўқиш мумкин.\nСамарқандлик журналист Тошпўлат Раҳматуллаев ўз блогида ёзишича, Самарқандда ҳам кўчалар тозаланмаяпти.\n"Фақат юқори лавозимли меҳмонлар ўтадиган аэропортга борадиган йўл қор тозалайдиган машиналар билан тозаланмоқда".\n"Бизда ҳам қор тозалайдиган машиналар бор эканку",- дейди ҳайратини яширмай журналист. Катта меҳмон келишига кўчалар махсус машиналарга ўрнатилган шёткаларда тозаланиб, кирлари ювилди. Мактаб ўқувчилари ҳам қишнинг аёзли кунларида тозалаш ишларига жалб қилинди. Лекин бундай ишлар фақат катта кўчаларда олиб борилаётганига амин бўлдим".\n"Бу нафақат менинг бошқа одамларнинг ҳам эътиборини тортди. Ахир бизда тозалаш машиналари бор экан, нега ҳар доим ишлатмаймиз. Фақат меҳмон келганда ишлатамиз. Шаҳарнинг тозалигини фақат нуфузли меҳмонларга кўрсатиш керакми, шаҳарликларнинг ўзи бунга лойиқ эмасми? Бошқа томондан олганда, оддий кунларда ҳам Самарқандда юзлаб хорижлик сайёҳлар бўлади, кўчаларимизни кўрадику. Кир кўчалар уларда қандай таъсурот қолдириши ҳақида нега ўйланмайди?", деб хуноб бўлади самарқандлик журналист.\nЎзбекистонда ҳар йилгидан қаттиқ келган қиш расмийлар гапиришни хушламайдиган уй жой-коммунал хизмат кўрсатиш соҳасидаги муаммоларни юзага чиқарди.\nҚишлоқларда одатий бўлган газ ва чироқ муаммоси шаҳарликларнинг ҳам ташвишига айланди.\nЎз кунини ўзи кўришга ўрганиб қолган аҳолининг газ ва чироқ ўрнини босадиган қўлбола мосламалари туфайли деярли ҳар йили ёнғинлар келиб чиқади.\nФеврал ойининг ўзида Навоий ва Самарқандда газ баллондан фойдаланган оилада юз берган ёнғин камида олти кишининг умрига зомин бўлгани айтилди.


Давлат тeст маркази дирeкторининг янги ўринбосари...\n17.09.2019 17:53 0 1756\nБугун, 17 сентябрь куни Давлат тест марказида умумий йиғилиш бўлиб ўтди. Йиғилишда Ўзбекистон Республикаси Бош вазири ўринбосари Азиз Абдуҳакимов, лавозимга янги тайинланган Шерзод Ботиров, ДТМ раҳбарияти ва жамоаси қатнашди, деб хабар бермоқда ДТМ матбуот хизмати.\nУнда Азиз Абдуҳакимов жорий йилда ўтказилган тест синовларининг ташкилий-мазмуний шакллари, ютуқ ва камчиликлари, такомиллаштириш тамойиллари, фаолиятни юқори савия ва салоҳият асосида ташкил этишда имконият даражалари бўйича ўз фикр-мулоҳазаларини билдирган.\nЙиғилишда Давлат тест маркази директорига яна бир ўринбосар тайинланганлиги эълон қилинди ва тайинлаш тўғрисидаги Вазирлар Маҳкамасининг қарори ўқиб эшиттирилди ва ушбу лавозимига тайинланган Шерзод Ботиров жамоага таништирилди.\nШ.Н.Ботиров ўз чиқишида жамоа билан тест синовларини янада юқори савияда ўтказиш, аниқланган камчиликларни бартараф этиш, соҳани ривожлантириш йўлида бор куч ва имкониятини сарфлашини билдирган.\nЎз навбатида, раҳбариятнинг янги аъзоси бошқарма ва бўлимлар билан танишиб чиққан.\nдавлат тест маркази ўринбосар\nИқтисодиёт 16/09, 11:46


КАРДИОЛОГЛАР "IPHONE 12" СОҒЛИҚ УЧУН ЗАРАРЛИ ЭКАНИНИ ТАСДИҚЛАШДИ - AUZ.UZ\nАҚШлик кардиологлар "iPhone 12"нинг юрак хасталиги бор беморлар учун хавфлилигини тасдиқлашди. Бу ҳақда "NBC25 News" телеканали хабар бермоқда.\nМанба айтилишича, Детройтдаги Генри Форд номидаги юрак ва қон томир институти мутахассислари томонидан ўтказилган тадқиқотда янги "iPhone 12"ларнинг соғлиқ учун хавфлилиги маълум бўлган. Шифокорларнинг таъкидлашича, "Apple" смартфонларида жойлашган магнит имплантация йўли билан ўрнатилган юрак стимулятори ва дефибрилаторларнинг ишлашига салбий таъсир қилади.\nЭксперимент доирасида доктор Гуржит Сингх ва унинг ҳамкасблари дефибрилатор ўрнатилган беморнинг кўкраги устида "iPhone 12 Pro"ни ушлаб туришди. Натижада жарроҳлик йўли билан ўрнатилган тиббий ускуналарнинг ишлашида муаммолар пайдо бўлган.\n«Телефонни кўкракдан олганимизда, дефибрилатор дарҳол нормал ишлашга қайтди», дейди доктор Сингх.\nМутахассиснинг сўзларига кўра, экспертлар гуруҳи қурилманинг ушбу "қобилияти"дан ҳайратда қолишган.\n"Биз "iPhone"даги магнитни тиббий асбобга таъсир эта олмайдиган даражада кучсиз деб тахмин қилардик", дейди ушбу ҳолатга изоҳ берган мутахассис.\nУшбу тадқиқот якунида мутахассислар смартфонлар юрак хасталиги билан оғриган одамларга зарар етказиши мумкин, деган хулосага келишди.\nШу боис шифокорлар юракда жарроҳлик амалиёти ўтказган одамлар "iPhone 12" смартфонларини кўйлак ёки пальтонинг юқори чўнтагида олиб юрмасликни, шунингдек, уларни кўкракка қўймасликни тавсия қилишди.


Жавоб: Ҳа, ҳадис уйдириш ёки уйдирма бир ҳадисни китобига ёзиш ўз ишига пухта бўлмасликдан, ғофиллик, жоҳиллик ёки хоинликдан юзага келади. Бу жуда тўғри айтилган. Лекин уйдирма бир сўзга "ҳадис" дейиш қанчалик нотўғри ва хатарли бўлса, ҳадис китобларидаги ёки ислом олимларининг китобларидаги ҳадиси шарифларни инкор қилиш ҳам шунчалик аблахлик бўлади. Қиёмат аломатларидан хабар берган ва ҳар бири бир мўъжиза бўлган ҳадиси шарифлардан учтасини мисол келтирамиз:\n“Қуръондан бошқа далилларни қабул қилмайман, дейдиган кимсалар пайдо бўлади.” (Абу Довуд)\n“Ҳадисни қўй, Қуръонга қара, деб мени ёлғончига чиқарадиганлар келади.” (Абу Яъла)\n“Кейин келган одамлар аввалги олимларни бесаводликда айблайдилар.” (Ибни Асокир)\nБаъзи кишилар “Шавконий, Саҳовий, Алиййулқори, Ажлуний, Қарзовий, Албоний каби кимсалар ғофил, жоҳил ёки хоин бўлмаганликлари учун китобларига уйдирма ҳадис ёзишмаган. Бу ҳадис танқидчиларининг китобларида бирорта ҳам уйдирма ҳадис тополмайсиз” дейишади. Унда бу “ҳадис танқидчилари” деган кишиларингиз ушбу ҳадиси шарифларни қаердан олишди? Қайси ровий билан ҳаётда кўришиб-суҳбатлашиб ҳадисларни ёзиб олишди? Албатта Бухорий, Муслим каби ҳадис олимларининг китобларидан олишди.\n“Бухорий”да, “Кутуб-и ситта”да яна бошқа ҳадис, тафсир ва фиқҳ китобларида уйдирма ҳадис бор дейиладиган бўлса, бу улуғ зотлар ғофиллик, жоҳиллик ёки хоинликда айбланган бўлади. У муборак зотларга бундай иллатларни қандай ёпиштириш мумкин? Шавконий, Саҳовий, Алиййулқори, Ажлуний, Қарзовий, Албоний каби қаерда, кимдан ўқигани номаълум кимсалар уйдирма ҳадисларни китобларига ёзмайди-ю, улардан анча улуғ бўлган ҳақиқий Ислом олимлар қанақасига ёзсинлар? Бу уламолар “Ҳадис уйдирган одам жаҳаннамдаги жойига тайёрлансин” ҳадиси шарифини китобларига ёзиб туриб, қанақасига ўзлари бу жиноятни ишлайдилар?\nМуҳаддислар, муфассирлар ва бошқа ислом олимлари Шавконий, Қарзовий, Албонийларчалик Аллоҳдан қўрқмасмидилар? Жоҳил, ғофил ёки хоин эдиларми? Илмини асл манбаларидан олган Ислом олими жоҳил бўладиган бўлса, унда кимлар олим деб ҳисобланади? Ғофиллик ҳам шундай. Улар ғофил бўлсалар, биз қанақасига ҳушёр бўламиз? Ўша буюк зотларга қанақасига туҳмат қилиш мумкин? Оддий бир мусулмон ҳам Аллоҳдан қўрқади, уйдирма сўзга ҳадис деб бўлмаслигини қалбида ҳис қилади. Расулуллоҳнинг вакиллари бўлган “Умматимнинг олимлари, Бани Исроилнинг пайғамбарлари мислидир” деб мадҳу сано қилинган зотлар қанақасига бундай жиноят қилишлари мумкин? Қанақасига бу олимлар ҳақида Аллоҳу таоло “Билмасангиз олимлардан сўранг” деб буюрган. Олимлар синфига фақат бемазҳабликда донг таратган Шавконий, Саҳовий, Алиййулқори, Ажлуний, Қарзовий, Албоний каби кимсалар кирадими? “Кутуб-и ситта” муаллифлари олим эмасмиди? Бошқа муҳаддислар, муфассирлар ва фақиҳлар олим эмасмидилар? Уларга қарши шундай жирканч туҳматларни қайси мусулмон қилиши мумкин?\nҲадис китобларида биронта уйдирма ҳадис бўлмаганидек, ислом олимларининг тафсир, фиқҳ ва тасаввуф соҳаларида ёзган китобларида ҳам биронта уйдирма ҳадис бўлмайди. "Муфассир", "фақиҳ", "мутасаввуф" дегани баъзи тентаклар ўйлаганидек "ҳадис илмида заиф" дегани эмас! Ислом олимлари ҳадис илмида охирги асрларда пайдо бўлган мазҳабсизларни игнанинг тешигидан ўтказадиган даражада моҳир бўлишган. Фақат ораларида вазифаларни бўлиб олганлари учун ҳаммаси ҳам "муҳаддис" (ҳадис олими) деган сифат билан танилмаган. Ушбу сифат билан ҳеч ким атамабдими демак ҳадис олими эмас деб хулоса қилиш нотўғри.\nМазҳабсизлар "мавзу ҳадис"ларни аниқлаш учун ўзларича баъзи меёрлар, ўлчовлар қўйиб олишган. Ўша меёрларидан асосийси - ўз калта ақлларига сиғмаган ва қўйган ўлчовларига, шартларига мос келтира олмаган ҳадиси шарифларга "уйдирма" деб тамға босишади. Мисол тариқасида эса, ўзларидек бидъат аҳли тўқиб чиқарган, аҳли суннат манбаларида учрамайдиган, ҳадис олимлари томонидан китобларга олинмаган сўзлар ёки маъносига тишлари ўтмаган саҳиҳ ҳадиси шарифларни келтиришади. Ҳозирда баъзи билимдонлар чиқиб “Фалон ҳадиснинг ровийларидан бири фосиқ ёки ёлғончи бўлган, шунинг учун ҳадис уйдирма” деб гердайишяпти. Ислом олимлари буни билишмасмиди? Агар "ҳалиги ровийнинг фосиқлигини билмасдилар" дейишса, улар билолмаган нарсани булар қаердан билибди? Ўзларидан бир неча аср аввал яшаган Ислом олимлар ровийларни яхши танимаган, билмаган бўлсалар, охир замоннинг қалбаки шайхлари ровийларни қаердан танишган? Ҳадислар қачон айтилган ўзи, 14 аср аввалми ёки мана бу "билимдонлар" яшаган даврдами? Ёки бу билимдонлар бирон жойдан ҳеч ким билмаган, эшитмаган янги ҳадислар топишибдими? Ёхуд ровийлар ҳақида ҳеч ким билмаган янги маълумотлар пайдо бўлдими? Ахир ўзлари ҳам умуман ҳадиснинг нималигини ўша ўзлари танқид қилаётган олимларнинг ёзиб қолдирган асарлари орқали ўрганишмаганми? Улардан олиб ўрганиб яна "ровийлари орасида фосиқлар ва ёлғончилар бўлганини билмаган ё билса ҳам китобига ёзиб қолдирган" деб олимларни жоҳилликда, бефарқликда айблашяпти. Бу қилиқ нақлга ҳам, ақлга ҳам зид! Ҳадиси шарифда мўъжиза тариқасида билдирилганидек кейин келган гумроҳлар, яъни ўзини олим деб ўйлаган бесаводлар ўзларидан аввал келган ҳақиқий олимларни айблашмоқда.\nБир киши бир сўзни ёлғондан "ҳадис" деб тақдим қилса ёки кейинчалик уни уйдирганини тан олса, ёхуд бу жумла ҳадис бўлиш шартларига мос келмаса, зотан ислом олимлари буни китобларига ёзмайдилар. Чунки ҳар қандай бир гапнинг лафзида, маъносида бузуқлик бор-йўқлиги, Қуръон ва суннатга мос ёки зидлигини фаҳмлаш, аниқлаш муҳаддисларнинг, ҳадис илмида мужтаҳид бўлган зотларнинг иши. Бундай фазилатлардан маҳрум кимсалар энг машҳур ҳадиснинг ҳадис эканлигини ҳам бир умр топишлари қийиин.\nБиз имоми Ғазолий ҳазратларининг китобидан бир ҳадиси шарифни оламиз. Мазҳабсизлар қалбларидаги мараз туфайли дарров “Унинг Қуръонга мос келиш-келмаслигига қара” дейишади. Имоми Ғазолий ҳазратлари бу ҳадиснинг Қуръони каримга мос келиш-келмаслигини билмасалар, ҳошо шунчалик илмдан бенасиб бўлса, биз қаердан биламиз? Ёки у зот “Бу ҳадис Қуръони каримга мос келади, шунинг учун китобимга олдим” десалар, биз қанақасига, қайси илмий даражамиз билан бу ҳадис Қуръонга зид бўлиши мумкин деган тўхтамга бора оламиз? Бир ҳадиси шарифда марҳамат қилинганки: “Ҳадисимни Қуръон билан солиштиринг. Қуръонга мос келса, бу менинг ҳадисимдир, мос келмаса меники эмас.” (Табароний)\nБузуқ ёки жоҳил бир кимса калласидан битта гап чиқариб, унга ҳадис деса, бу соҳада куч-қудрати, салоҳияти бўлган ҳадис олими ҳадис илмининг шартларига кўра уни Қуръон билан солиштиради. Бу ишни жоҳиллар қила олмайди, албатта. Бу ҳадис олимларининг, мужтаҳидларнинг, аҳли суннат олимларининг иши.\nҲозирда бир ҳадиснинг уйдирма ёки уйдирма эмаслигини тушуниш учун Шавконий, Қарзовий, Албоний каби мазҳабсизларнинг ёзганларига қараш жоҳолатга ботганлар орасида одат тусига кирди. Аслида динимизда ҳадиснинг сиҳҳатини билиш мақсадида уларга эмас, аҳли суннат олимларининг китобларида бор-йўқлигига қаралади. Аҳли суннат олимларининг китобларида ёзилган бўлса, ушбу ҳадис саҳиҳдир. Шавконий, Саҳовий, Ажлуний каби кимсаларнинг фиқҳ, тафсир ва ҳадис китобларидаги ҳадисларга мавзу (уйдирма) дейиши билан бу ҳадислар уйдирма бўлиб қолмайди. Ҳофиз Ироқий ҳам “Иҳё”даги ҳадисларни тадқиқ қилиб, баъзиларига манба тополмаган ва “Манбасини тополмадим” деган. Мазҳабсизлар эса дарров дод-вой солишиб “Қаранглар манбаси йўқ экан, демак бу уйдирма ҳадис” дейишмоқда. Имоми Ғазолий ҳазратларидек улуғ олим уйдирма ҳадисни ҳеч вақт китобига ёзармидилар? Илҳом ё кашф йўли билан айтилган, ёзиб қолдирилган ҳеч бир ҳадиси шариф йўқ. “Авлиё ҳадисларни кашф билан айтади” дейиш қуруқ туҳматдан иборат. Манбанинг кўрсатилмаслиги, кашф билан айтилганини билдирмайди.\nМуҳаддислар бир сўзнинг ҳадис бўлиши учун бир неча шарт қўйганлар. Мана шу шартларга мос келмаганларни китобларига ёзмаганлар. Бундан ташқари, ҳар бир муҳаддиснинг қўйган шарти фарқли бўлиши мумкин. Бу бир ижтиҳод масаласидир. Бир олимнинг шартларига мос келмагани туфайли ўша олимнинг бу ҳадиснинг сиҳҳатини аниқлай олмадим дейиши, чиндан ҳам ўша гапнинг ҳадис эмаслигини кўрсатмайди. Худди ўша ҳадис, ҳадис усули илмининг бошқа бир мужтаҳиди қўйган шартларига мос келса, “Ҳадис, мавзу эмас” дейиши мумкин. У ҳолда Шавконийнинг “Баъзи тафсирларнинг ҳадислари мавзудир” дейиши билан ҳадислар мавзу бўлиб қолмайди. Фаразан Шавконийни ҳадис усули илмида мужтаҳид деб тан олсак ҳам, унинг қоидалари бўйича талабга жавоб бера олмаган ҳадис топилса ҳам, уни мавзу ҳадис деб қайси жасорат билан айта олади? Дин улуғларига қарши бундай сўзлар жирканч ифтиродан, қуруқ бўҳтондан бошқа нарса эмас.\n“Мавзу” сўзи халқ орасида “уйдирма” деган маънода ишлатилса ҳам, ҳадис илмида мужтаҳид бўлган олимнинг бир ҳадисга мавзу дейиши фақат унинг ижтиҳоди бўйича, ҳадислик шартларига мос эмас дегани. Бу бошқа бир муҳаддис наздида ҳам мавзу бўлишни тақозо қилмайди. Бир мисол келтирамиз:\n“Илм Хитойда бўлса ҳам бориб ўрганинг” ҳадиси шарифи истисносиз барча мазҳабсизларга кўра уйдирмадир. Ҳолбуки бу хабарнинг саҳиҳ эканлигини ҳадис олимларидан имоми Дайламий, имоми Табароний, имоми Байҳақий, имоми Ибн Адий, имоми Ибн Абдилбарр каби муҳаддислар ва “Ҳужжат-ул ислом” унвони билан машҳур бўлган имоми Ғазолий ҳазратлари таъкидлаганлар. Бу улуғ имомлар нақл қилган ушбу ҳадиси шарифга нимага асосланиб уйдирма дейиш мумкин? Айтайлик, бу ҳадиси шарифга имом Бухорий "мавзу" десалар, бу ҳадиси шариф уйдирма бўлиб қоладими? Бу ҳадис фақат имом Бухорий наздида мавзу бўлади, лекин бошқа олимлар наздида саҳиҳдир.\nМазҳабсизлар бир ҳадисга “уйдирма” дейишса уларнинг сўзлари далил бўлади-ю, мазҳаб имомлари, имоми Ғазолий, имоми Раббоний, Абдулқодир Гейлоний ҳазратларининг сўзлари нимага далил бўла олмайди? Мазҳабсизларнинг ўзларича тушунганлари дин бўлади-ю, ушбу улуғ олимларнинг тушунганлари нимага дин бўла олмайди? Мазҳаб имомларимиздан, ҳадис олимларидан ва бошқа ислом олимларидан ўрганган билимларимиз билан уларнинг ўзларини қанақасига тергов қиламиз?\nҲозирги адашган дин саводсизлари “Бир ҳадисга бирон олим уйдирма деса бас, у ҳадисга бошқа минг олим саҳиҳ деса ҳам ишонмайман, чунки унга тамға урилиб бўлган. У билан амал қилишни ичимга сиғдиролмайман” дейишади. Улардан сўраймиз: “Сиз жамоат намозида имом орқасида Фотиҳа сурасини ўқийсизми? Шофеъийларнинг ўқиши фарз, Ҳанафийларнинг эса ўқимаслиги вожиб, агар ўқийдиган бўлишса, таҳриман макруҳ бўлади.” Гумроҳ мазҳабсизлар “Ўқиймиз” дейишса, Ҳанафий олимларига мухолафат қилишган бўлади. “Ўқимаймиз” дейишса, у ҳолда Шофеъий олимларига мухолафат бўлади. Шундай экан намозни қанақасига ичларига сиғдириб юришибди? Ёки битта яримта кофир ё жосус мусулмон кўриниб “Қуръонни ўзгартиришган, кўплаган оятларни чиқариб ташлашди ёки қўшишди” деса, улар бу хоинга ишониб, Қуръони каримга ҳам ишонмайдими? Унга ҳам “тамға урилган” дейдиларми?\nИсломиятни хароб қилишни қўзлаган ғарбликларнинг мақсади уммат қалбидаги ислом олимларига бўлган ишонч-эътимодни йўқотишдир. Шунда ҳамма ўз калласини раҳбар қилиб олади. Қарбасизки Ислолмият ҳам худди христианликдек "ҳар каллада ҳар хаёл" бир динга айланади. Маҳаллий ғофиллар эса, мана шу сурнайга ўйнаб ғарбликларга хизмат қилишмоқда.\nБир олимнинг китобида атиги битта уйдирма ҳадис бўлса ҳам, энди унинг китобидаги бошқа ҳадисларга қандай ишониш мумкин, уларга нисбатан ҳам шубҳа пайдо бўлмайдими? Ҳалиги "ҳадис"да ғафлат ёки жаҳолатга йўл қўйган одам бошқа ҳадисларда бунга йўл қўймаслиги мумкинми? Душманларнинг мақсади ҳам мана шу! Уммат ичига мана шундай бир иллат солинса энди шу тариқа бутун дин китоблари туҳмат остида қолади. Агар ҳадислар динда далил бўлишдан чиқадиган бўлса, фақатгина Қуръони карим қолади. Уни ҳам чаласаводлар ўзлари истагандек маъносини эгиб-букиб, ғаразли мақсадларига хизмат қилдиришади. Шу сабабли мустамлакачиларнинг ва уларнинг кучуклари бўлган мазҳабсизларнинг ўйинларига, ҳийла-найрангларига алданиб қолмаслик керак.\nАҳли суннат олимларининг барчаси устозларидан ижозат олишган. Ҳозирги кундагидек қуруқ дипломига ишонмаган. Ижозатли бир олимнинг китобида уйдирма ҳадис бор дейиладиган бўлса, унга ижозатни берган олимга ҳам ишонилмаган бўлади. Яъни бу билан “Нолойиқ одамга ижозат бердинг” деган бўлади. Бу олимлар уйдирма ҳадисни ажрата олмайдиган даражада жоҳил эмасди. Ровийларнинг ҳолатини ўрганмасдан, қилни қирқ ёрмасдан туриб китобларига битта ҳам ҳадис ёзишмасди. Хуллас, аҳли суннат олимлари илмларини ва ижозатларини то Пайғамбаримиздан келаётган олимлар силсиласидан олганликлари учун китобларига битта ҳам уйдирма ҳадис ёзмайдилар, ёзмаганлар.\nАллоҳу таоло мана шу муборак зотлар воситаси билан динини асрлар давомида душманларидан муҳофаза қилган ва оламга ёйган. Қачонки шундай уламоларни тайёрлаб чиқарган масканлар ғарбликларнинг қўлига ўтиб кетди, ўша пайтдан бошлаб уларни танқид қиладиган сохта шайхлар тайёрлаб чиқарила бошланди. Бу зотларга туҳмат қилиш, уларнинг китобларида уйдирма ҳадис бор дейиш динимизни емиришга уриниш бўлади.\nУйдирма ҳадис бўҳтони\nСавол: “Аҳли суннат олимларининг китобларида манбаси кўрсатилмаган ҳадисларнинг ҳаммаси кашф йўли (қалбига келган илҳом) билан айтилган, яъни уйдирмадир” дейдиганлар пайдо бўляпти. Шу тўғрими?\nЖавоб: Аҳли суннат олимларининг сўзлари динда далил, ҳужжат бўлгани учун одатда ҳадиси шарифларга манба кўрсатишмайди. Ижозатли олим дегани ўзи манба, ҳужжат, далил бўлган олим деганидир. Ундай олимлар китобларига биттаям уйдирма ҳадис ёзмайдилар. Кашф билан айтилган бир дона ҳам ҳадис йўқ. “Авлиё ҳадисларни кашф билан айтади” дейиш туҳмат. Манба кўрсатилмаслиги, кашф билан айтилганини билдирмайди. “Аҳли суннат олимларининг китобларида уйдирма ҳадис бор” деган кишининг ё ақли ёки дини нуқсон. Бу улуғ зотларнинг китобларида қуйидаги сабаблар туфайли уйдирма ҳадислар бўлмайди:\n1. Уйдирма бир ҳадисни китобига ёзиш ғафлат, жаҳолат, залолат ёки хиёнатдан юзага келишига кўра, қайси ислом олими ғофил, жоҳил, бузуқ ва хоин бўлиши мумкин? Ахир биз динни улардан ўргандик-ку. Бу олимларни айблаш қайси мусулмонга ярашади?\n2. Агар аҳли суннат олимларининг шундай ёмон сифатлари бўлса, Аллоҳу таоло уларни мадҳ этармиди? “Билмасангиз олимлардан сўранг!” деб буюрармиди? “Келтирган мисолларимизни фақат олимлар тушунади” ва “Аллоҳдан фақат олимлар қўрқади” деб буюрармиди? Аллоҳдан қўрққан инсон китобига қанақасига уйдирма ҳадис ёзиши мумкин?\n3. Расулуллоҳ жанобимиз “Аҳли суннат олимлари менинг ворисларимдир” ва “Умматимнинг олимлари Бани Исроилнинг пайғамбарлари кабидир” деб марҳамат қилармидилар? Бундай мақтовларга лойиқ кўрилган олимлар китобларига қанақасига уйдирма ҳадис ёзиши мумкин? Заррача ақли ва илми бўлган киши шундай туҳматга борадими?\n4. Расулуллоҳнинг “Ҳадис уйдирган киши жаҳаннамдаги жойига тайёрлансин” ҳадиси шарифини китобларига ёзган олимларнинг ўзлари жаҳаннамдан қўрқмай уйдирма ҳадис нақл қилишадими? Уларга қандай туҳмат қилиш мумкин?\n5. Аҳли суннат олимларининг барчаси ижозат олган. Ижозатли бир олимнинг китобида уйдирма ҳадис бор дейилса, унга ижозат берган олим ҳақида ҳам ёмон гумонга борилган бўлади. Бу олимлар уйдирма ҳадис билан саҳиҳ ҳадисни фарқлашдан ожизмиди? Хуллас калом, аҳли суннат олимларига “Уйдирма ҳадис ёзган” деган кимсаларнинг ўзлари "уйдирма инсон" эканлиги кундек равшан.\nСавол: Аҳли суннат олимларининг китобларида уйдирма ҳадислар бор дейдиганлар кимлар?\nЖавоб: Уйдирма бир сўзга "ҳадис" дейиш қанчалик нотўғри ва хавфли бўлса, ҳадис китобларидаги ёки ислом олимларининг китобларидаги ҳадисларни инкор қилиш ҳам шунчалик нотўғри ва хавфлидир. Ҳадисларга “уйдирма” дейдиганлар қуйидагилардир:\n1. Ҳадисларни далил сифатида қабул қилмайдиган ва исломиятни ичидан емиришга бел боғлаган "манбамиз фақат Қуръон" дейдиган зиндиқлар, ҳадисларга уйдирма дейишади.\n2. Мусулмон аждодларини ёмонлайдиган “Ота-боболарингни изидан кетяпсанлар” деб мусулмонларни ёмонлайдиган ва эски олимларни илмсизликда айблайдиган мазҳабсизлар ислом олимларининг китобларида уйдирма ҳадис бор деб даво қилишади.\n3. Усул-и ҳадис илмида мужтаҳид бўлган бир олим бир ҳадиснинг саҳиҳ бўлиши учун лозим деб топган шартларга мос бўлмаган бир ҳадис ҳақида “Мавзу”, яъни “Менинг ижтиҳодим бўйича ҳадис эмас” дея олади. Бунга ҳақ-ҳуқуқи бор. Саййид Абдулҳаким Арвосий ҳазратлари айтадиларки: “Усул-и ҳадис илмида мужтаҳид бўлган бир олим бир ҳадиснинг мавзу эканлигини исботласа, бу илмнинг бутун олимлари ҳам ушбу ҳадисни мавзу дейишлари шарт эмас. Чунки "мавзу" деган мужтаҳид бир ҳадиснинг саҳиҳ бўлиши учун лозим топган шартларга мос бўлмаган бир ҳадис ҳақида “Менинг мазҳабимнинг усулининг қоидалари бўйича мавзудир” дейди. Бу билан асло “Расулуллоҳнинг сўзи эмас” демоқчи эмас. Яъни “Ҳадис деб тақдим қилинган ушбу сўзнинг ҳадис эканлигини мен аниқлай олмадим” деганидир. Бу олим наздида бирон жумланинг ҳадис эмаслиги, ҳақиқатан ҳадис эмаслигини англатмайди. Ҳадис усули илмининг бошқа бир мужтаҳиди ҳадиснинг сиҳҳати учун қўйган шартларига мос келса, “бу сўз ҳадисдир, мавзу эмас” дейиши мумкин. Тўрт мазҳаб орасидаги фарқлар, уларнинг қавлларининг, ҳукмларининг нотўғри, ботил эканлигини кўрсатмаганидек ҳадислар ҳақида муҳаддислар берган фарқли маълумотлар ҳам уларнинг сиҳҳатига футур етказмайди. Бундай нарсалар ижтиҳод иши бўлганлигидан бир мужтаҳиднинг бир ҳадисга мавзу дейиши билан ҳамма соҳаларда ҳадис мавзуга айланиб қолмайди.”\nБир ижтиҳод бошқа ижтиҳод билан бекор қилина олмаганидек бир ҳадис ҳам бошқа ҳадис билан бекор қилина олмайди. Бир мужтаҳид “Имоми Аъзамнинг ижтиҳоди нотўғри, заифдир” қабилида бир гап айта олмайди. Айтса ҳам, Ҳанафий мазҳабидагилар учун бунинг қиймати йўқ. Ҳадислар ҳақида ҳам ҳолат худди шундай. Масалан, Насоий “Табароний”даги бир ҳадисга уйдирма дея олмаганидек, Табароний ҳам “Насоий”даги бир ҳадисга мавзу деёлмайди. Деса ҳам фақат ўз наздида мавзу бўлади.


Маслаҳатчилар ёрдам беради | NORMA.UZ\nМаслаҳатчилар ёрдам беради\nРесурсларни тежовчи технологияларни жорий этиш, ишлаб чиқарилаётган маҳсулотлар сифатини ошириш, сотиш бозорларини кенгайтириш – миллий бизнес олдида ана шундай мақсадлар турибди. Европа тикланиш ва тараққиёт банки томонидан амалга оширилаётган «Кичик бизнес учун маслаҳатлар» дастури уларга эришишда ёрдам бера олади.\nДастур Марказий Осиё, Болқон ярим ороли, Кавказ, Шимолий Африка ва Яқин Шарқдаги 30 дан ортиқ мамлакатда амалга оширилмоқда. Унинг амал қилиш зонаси мунтазам кенгайиб бормоқда. Европа тикланиш ва тараққиёт банки билан Ўзбекистон Савдо-саноат палатаси ўртасида тегишли битим имзолангандан кейин дастур 2017 йил ноябридан бошлаб Ўзбекистондаги ўз фаолиятини тиклади, – дея маълум қилди дастур етакчи менежери Шерзод Акбаров.\n– Шерзод, дастур мақсади ҳақида батафсил сўзлаб берсангиз.\n– Ушбу дастур кўмагида муваффақиятга эришган 30 дан ортиқ мамлакатдаги аниқ тадбиркорлик субъектлари ҳақида кўплаб мисоллар келтиришимиз мумкин. Улар янги турдаги маҳсулот ишлаб чиқаришни ўзлаштирдилар, янги сотиш бозорларига чиқдилар, муайян стандартларга мувофиқлик сертификациясидан муваффақиятли ўтдилар, энергия ва ресурсларни тежовчи технологияларни жорий этдилар. Яқин орада ушбу рўйхатдан Ўзбекистон вакиллари ҳам жой олишига ишончимиз комил.\nДастур маслаҳат бериш воситасида бизнеснинг ноу-хаудан кенгроқ фойдаланишини кўзлайди. Ҳар қандай ишни бошлаётган тадбиркор шу соҳада билими йўқлиги ёки камлиги сабабли қийинчиликларга тўқнаш келиши мумкин. Булар стратегия, маркетинг, ташкилий тузилма, операцион фаолият, технологиялар, техник ечимлар, сифат бошқаруви, молия бошқаруви, энергиядан фойдаланиш ва атроф муҳитни муҳофаза қилишни такомиллаштириш зарурати билан боғлиқ масалалар бўлиши мумкин. Бунда консалтинг компаниялари хизматларидан фойдаланиб, уларни осон ва самарали ҳал этиш имкони бор. Мутахассислар вазифа ечимининг бизнес-режасини ишлаб чиқиш, техник-иқтисодий асосланма тузиш, корхонани халқаро стандартлар жорий этилишига тайёрлаш ва натижада инвесторлар учун корхонанинг жозибадорлигини оширишда ёрдам берадилар.\nЎзбекистонда консалтинг хизматлари бозори анча ёш бўлиб, унинг ривожланишини қўллаб-қувватлаш лойиҳанинг вазифаси саналади.\nКонсалтинг хизматларининг 90%гача қийматини қоплаш учун компанияларга грантлар ажратамиз. Дастур доирасида бенефициарнинг муайян лойиҳасига 60 минг еврогача ажратилиши мумкин. Лойиҳа маҳаллий маслаҳатчиларни ёки Европа тикланиш ва тараққиёт банки рўйхатидаги хорижий мутахассисларни жалб этган ҳолда амалга оширилиши мумкин. Уларнинг барчаси малака борасида танловдан ўтган, бу юқори сифатли хизматлар кўрсатилишини таъминлаш имконини беради. Маслаҳатчиларни танлашда лойиҳаларимиз иштирокчиларини чекламаймиз. Улар рўйхатларимизга киритиш ва лойиҳаларида қатнашиш учун ўз номзодларини таклиф эта оладилар.\n– Қандай маҳаллий компаниялар дастур доирасида грант олиши мумкин?\n– Булар Ўзбекистон резидентларига тегишли бўлган, ўсиш ва янада юксак марраларни қозонишга интилувчи, келгуси ривожланиш йўли ҳақида аниқ тасаввурга эга бўлган корхона ва компаниялардир. Бунда ходимларининг сони 250 кишидан ошмаслиги лозим. Ушбу компаниялар 50 миллион евродан ортиқ бўлмаган йиллик тушумга эга бўлиши ёки умумий баланси 43 миллион евродан (эквивалентда) ошмаслиги керак. Муайян ҳолларда ходимлари сони 500 кишигача бўлишига йўл қўйилади. Бизнеси тамаки маҳсулотларини, ўткир алкоголли ичимликларни ишлаб чиқариш ва сотиш, қимор бизнеси ва салбий ижтимоий оқибатларга олиб келиши мумкин бўлган тадбиркорликнинг бошқа турлари билан боғлиқ бўлган тадбиркорлар бундан мустасно.\nРеспубликанинг барча минтақалари вакиллари дастурда иштирок этишларини кўзлаяпмиз. Бунинг учун ўқув семинарлари ўтказамиз. Улар Фарғона водийси, Бухоро ва Навоий вилоятлари, Қорақалпоғистон Республикаси ва Хоразм вилояти ишбилармон доиралари учун ўтказилди. Баҳорда республиканинг жанубий минтақалари учун семинар ўтказмоқчимиз.\n– Ўзбекистонда дастурни амалга ошириш натижасида нималарга эришилди?\n– Ўзбекистонда дастурнинг амалга оширилиши тикланганига тўрт ой бўлди, ҳали кўп вақт ўтгани йўқ. Маҳаллий компаниялар иштирокида бир қатор пилот лойиҳалар иш бошлади. Бироқ лойиҳани амалга ошириш доирасида эришилган аниқ натижалар ҳақида ҳозирча гапиришга эрта, ҳаммаси энди бошланаяпти. Ушбу учрашувимиз охиргиси эмас деб умид қиламан. Келаси сафар муваффақиятли мисоллар ҳақида кўпроқ гапириб бераман.\n2017 йил якунига келиб Ўзбекистонда «Кичик бизнес учун маслаҳатлар» дастури доирасида саккизта лойиҳа амалга оширилди. Учта компания олдидаги вазифаларни ҳал қилиш учун хорижий маслаҳатчиларни жалб этдик. Хорижий мутахассислар бенефициарлар билан 12 ойдан 18 ойгача ишлайдилар. Натижада корхоналарга янада юксак натижаларга эришишларида ёрдам берувчи энг илғор жаҳон амалиётлари жорий этилиши лозим.\nБошқа бешта лойиҳа маҳаллий консалтинг компаниялари экспертлари иштирокида амалга оширилмоқда. Илк босқичда лойиҳаларни амалга ошириш учун маҳаллий консалтинг компанияларининг ресурслари етарли бўлмаслигидан ташвишланган эдик. Бироқ амалда Тошкентда таклифлар етарли эканлигининг гувоҳи бўлдик.\nМаҳаллий консалтинг компанияларини қўллаб-қувватлаш мақсадида Европа тикланиш ва тараққиёт банкининг хорижий маслаҳатчиларини жалб этган ҳолда беш кунлик семинар-тренинглар ташкил этдик. Улар ўзбек консалтинг компаниялари мутахассислари орасида катта қизиқиш уйғотди. Уларда 48 нафар мутахассис иштирок этди.\nИстиқболда консалтинг хизматлари бозорининг ҳолати тўғрисида аниқ тасаввурга эга бўлиш учун уни тадқиқ қилмоқчимиз. Ҳозирча бундай таҳлил ўтказилмаган. Ушбу материаллар Ўзбекистондаги консалтинг хизматлари бозорини аниқ мақсадли ривожлантириш бўйича таъсирчан чора-тадбирлар қабул қилиниши учун асос бўлади.


Турмуш қуришдан олдинги ва кейинги эҳтиёт чоралари ("Исломда оила" рукнидан) | Azon.uz - Ахборот-таҳлилий портал\nТурмуш қуришдан олдинги ва кейинги эҳтиёт чоралари ("Исломда оила" рукнидан)\n693 08:20 26.06.2019\n1. Олижоноблик билан ҳаёт кечириш. Ислом эр-хотинга ўзаро чиройли муомала қилиш ва аҳил ҳаёт кечиришни буюради. Талоқ тизгини қўлида бўлган эркакка гўзал тарзда кўрсатма беради:\nЭр оилавий ҳаётини тузатиш, тўғри изга туширишда Қуръони карим кўрсатмаси асосида иш кўриши керак. Хотинига муомала қилаётганда Аллоҳни эсдан чиқармаслиги, зулм қилса ёки камчиликка йўл қўйса, Аллоҳ олдида жавоб беришини ёдда тутиши лозим. Аллоҳ таоло айтади:\n“Бу Аллоҳнинг (белгилаб қўйган) ҳудуд (чегара)ларидир. Улардан (ошиб) тажовуз қилмангиз! Кимки Аллоҳнинг ҳудудидан тажовуз қилса, ана ўшаларгина золимлардир” (Бақара сураси, 229-оят).\nЭр талоқни уч марта такрорласа, хотинни никоҳига олиши мумкин бўлмай қолади. Лекин вақт ўтиб, хотин бошқага турмушга чиққан ва у ҳаёти ҳам бузилган бўлса, биринчи эри яна никоҳига олишига йўл бор. Шариатда бу “катта боин талоқ” дейилади.\n"Исломда оила" рукнидан


Кун мавзулари, 15 январ 2013\n27 январ 2020, Тошкент вақти: 18:23\nТуркистонда илк драматик асар чоп қилинганига 100 йил тўлди\nБундан 100 йил олдин Самарқанддаги “Нашриёти Беҳбудия” да “Падаркуш” драмаси чоп қилинди. Tуркистондаги илк драматик асар ҳисобланган “Падаркуш” муаллифи 38 яшарлик Самарқанд муфтийси¸ Беҳбудий таxаллуси билан танилган Маҳмудxўжа эди.\nАҳолини газсиз қолдириш - барқарорликка таҳдид\nЎзбекистон 2013 йилда энергетика соҳасини модернизациялаш мақсадига 2,515 миллиард доллар сармоя ётқизишини айтмоқда. Лекин мутахассислар аксар ўзбекситонликлар қишнинг совуғида газдан узилиб қолгани сабаб инфратузилмаларнинг янгиланмаётганида, демоқда.\nҚирғизистон Сўх йўлини қачон очиши номаълум қолмоқда\nСўх тумани аҳолисининг қамал билан боғлиқ ташвишлари кундан кунга кўпайиб бормоқда. 14 январ куни бир сўхликнинг майити амал-тақал билан ўз қишлоғига етказилиб келган бўлса, шу куни Сўхда қазо қилган риштонликни унинг яқинлари олиб кетолмаяпти.\n“Ўзнефтмаҳсулот” бензин нархига 12 фоиз чегирма белгилади\nЖорий йилнинг 1 январидан “Ўзнефтмаҳсулот” ҳиссадорлик ширкати нефт базаларига қарашли АЁҚШларда бензин ва дизел ёқилғисининг чакана савдодаги нархига 12 фоиз чегирма белгилади. Расмийларга кўра, бу харидор учун нарх арзонлаганини англатмайди.\nҚирғизистон ахборот агентликлари кеча ўзбекистонликлар томонидан олабуқалик чўпондан олиб кетилган 101 қўйнинг 24 таси қайтарилмаганини хабар қилди.\nАҚШдаги ўзбек: "Ўзбекистонга бориш учун Ўзбекистон фуқаролигидан чиқаман"\nЎзбекистоннинг АҚШдаги элчихонаси консуллик хизматлари ҳақида ҳозирлаганимиз эшиттириш жараёнида Ўзбекистонга бориш учун Ўзбекистон фуқаролигидан чиқишга мажбур қолганлар билан ҳам суҳбатлашдик.\nҚишлоқда янги мактаб қурмоқчи бўлган директор 5 йилга қамалди\nТайлоқ туманига қарашли Файзиобод қишлоғидаги 42-мактаб директори Шербек Жўраев устидан ҳукм чиқарган Жиноят ишлари бўйича Самарқанд туман суди айбланувчини 5 йилу олти ойга озодликдан маҳрум қилди.\nМТС-Ўзбекистон ходимларини ишдан бўшатиб юборди\nМТС ширкатининг Москвадаги қароргоҳи матбуот хизмати Ўзбекистондаги ходимлари ишдан бўшатилгани ҳақидаги хабарларни инкор қилмади. Фақат ҳозирча вазият бўйича матбуотга ҳеч қандай изоҳ берилмаслигини таъкидлашди.\nСўх бўйича Каримов индамади, Атамбаев индади\nҚарийб 60 минг киши яшайдиган 352 квадрат километрли ҳудуди бир ҳафтадан бери қамалда яшар экан, бу ҳақда Ўзбекистон расмийлари ҳанузгача расмийн муносабат билдиргани йўқ.


Газета кимники? ёки «Ёзувчи» Прокурорлар « Ўзбекистон Халқ Ҳаракати\nГазета кимники? ёки «Ёзувчи» Прокурорлар\n06 February 2013 - 1:30\nЎзбекистонда оммавий ахборот воситалари мустақиллигини таъминлаш, давлат бошқаруви органлари устидан жамият назоратини кучайтиришга қаратилган бир неча қонун ва қарорлар бор. Аммо амалда бунинг тескариси бўлса-чи?!\nБойсун туман ҳокимлигининг ижтимоий-сиёсий нашри бўлмиш «Бойсун» газетаси тахламларини кўздан кечирсангиз, бир неча йиллардан буён бу даврий нашрнинг айрим давлат органлари босими остида фаолият кўрсатиб келаётганига амин бўласиз.\nАниқроқ айтадиган бўлсак, биргина туман газетаси бўлган бу нашрнинг ҳар сони нафақат туман прокурори ва ходимлари, балки Сурхондарё вилоят прокуратураси бўлим прокурорлари, ҳатто бошқа туман прокурори ёки департаменти ходимлари қаламига мансуб жиноий материаллар билан «безатилади».\nБу мақолаларда ўғирлик, фирибгарлик, давлат мулкини ўзлаштириш, номусга тегиш, қотиллик ва бошқа тур жиноятларни қандай қилиб моҳирона амалга ошириш, терговга чап бериш, айбни яшириш, жазодан қутилиб қолиш ва ҳоказо тафсилотлар баён этилган. Ўз қонунларини билмайдиган, билса ҳам амал қилишдан чўчийдиган бечора газета раҳбарияти ноилож…\nЭнди эътибор қилинг. Камина ёшлар онгини заҳарлашдан бошқага ярамайдиган, ёлғон маълумотлар билан тўлиб-тошган «Бойсун» китобини таъқиқлаш ва қайта нашр этиш борасида Ўзбекистон Фанлар Академияси, Президент ҳузуридаги Давлат ва жамият қурилиш академияси ҳамда мабуот ва ахборот агентлигининг хулосаларига таянган ҳолда аниқ далиллар асосида кичик бир мақола тайёрлагандим.\n«Бойсун» газетасининг лавозимдан тушгунча лозимни туширишни афзал билувчи муҳаррири Х.Қараев тиш-тирноғи билан қарши туриб, асоссиз ҳолда уни нашрдан қолдирди. Сабаби оддий: мазкур китобни маблағ билан таъминлашда туман ҳокими «жонбозлик» кўрсатган, газета раҳбарияти эса ҳоким бувани «ота» деб атайди. Энди ўзингиз ўйлаб кўриб жавоб қилингчи, мен чаласаводнинг ёшлар онгини сохта тарих билан булғамасликка қаратилган куюнишларим муҳимми ёки вилоятнинг энг фаол журналистга «айланиб» бораётган бир неча прокурорлари ёзаётган жиноят ишларими?\nАйтганча, менинг ўша мақоламни «Карвон қўнғироғи» номли республика газетаси чоп этди.\n«Бирор газета чиқарсин, кейин кўчириб босамиз», дея ваъда қилган муҳаррир Х. Қараев тағин лафзини бузиб, «ота»сининг тазйиқидан қўрққанча «думини тугди». Ундан ҳам ёмони, фарзандларимиз турли-туман жиноят тафсилотлари билан бирга кутубхоналарда, мактабу коллежларда бетакрор юртимизнинг сохталаштирилган тарихини ҳам ўқимоқдалар! Бу яхшими ё ёмон – келажак кўрсатади.


Ўзбекистон 2026 йилга қадар хорижий туристлар оқимини 9 млн нафарга етказмоқчи – Kommers.uz\nИқтисодиёт\t9:30 | 6.1.22\nЎзбекистон 2026 йилга қадар хорижий туристлар оқимини 9 млн нафарга етказмоқчи\n2022 йилда мамлакат саёҳат учун хавфсиз деб эълон қилинади.\nЎзбекистон республикага ташриф буюрадиган хорижий туристлар оқимини 2026 йилга қадар 9 млн нафарга етказишни режалаштирган. Бу ҳақда 2022–2026 йилларга мўлжалланган тараққиёт стратегиясини 2022 йилда амалга ошириш бўйича «йўл харитаси» лойиҳасида сўз боради.\nЛойиҳага кўра, хорижий туризм бозорларида мамлакат туризм салоҳияти тарғиб қилинади. Бунда:\n2022 йилда мамлакатни саёҳат учун хавфсиз мамлакат сифатида эълон қилиш;\nмақсадли бозорларда маркетинг тадқиқотларини олиб бориш ва пандемиядан сўнг, давлатлар кесимида туризм маркетинг стратегиясини ишлаб чиқиш;\nхорижий мамлакатларда халқаро туризм кўргазма ва ярмаркаларда миллий стенд билан иштирок этиш;\nмамлакатнинг дипломатик ваколатхоналари ва ватандошлар кўмагида дунё миқёсида «Ўзбекистон кунлари» промо акциясини мунтазам ташкил қилиш;\nтомошабинлар қамрови кенг бўлган оммабоп блогер, влогерлар ҳамда инфлюэнцерлар учун мамлакат бўйлаб инфо турлар ташкил қилиш;\nхорижий туристлар сонини 2022 йилда 2,7 миллион нафарга етказиш назарда тутилган.\nАввалроқ Ўзбекистоннинг туристик шаҳарларида «Такс фри» тизими жорий этилиши хабар қилинганди.


Қайси мамлакатлар фуқаролари учун Ўзбекистонда визасиз режим жорий қилинган? — Teletype\nҚайси мамлакатлар фуқаролари учун Ўзбекистонда визасиз режим жорий қилинган?\nҲукуматнинг айрим қарорларига ўзгартиришлар киритилди (885-сон, 21.10.2019 й.).\nКиритилган ўзгартиришларга мувофиқ, Ўзбекистоннинг 28 турдаги кириш, чиқиш ва транзит визалари (электрон бўлмаган) тоифаларининг рўйхати тасдиқланди.\nШунингдек, Фуқаролари учун Ўзбекистонда визасиз режим жорий қилинган мамлакатлар рўйхати тасдиқланди.\nУнга кўра, 8 та мамлакат фуқаролари учун чекланмаган муддатга, 1 та давлатга 60 кунгача, 76 та давлатга 30 кунгача, 1 та давлатга 7 кундан кўп бўлмаган муддатга (жами 86 та мамлакат) визасиз режим жорий қилинган.\nМаълумот учун, мазкур визасиз режимлар Президентнинг тегишли Фармонлари билан жорий этилган.\nФуқаролари учун Ўзбекистон Республикасида визасиз режим жорий қилинган мамлакатлар рўйхати қуйида келтирилган:\n5. Хитой Халқ Республикаси, шу жумладан, Хитой Халқ Республикасининг Гонконг махсус маъмурий ҳудуди фуқаролари учун мамлакатнинг халқаро аэропортлари орқали кўпи билан 7 кун муддатга Ўзбекистон Республикасига киришнинг визасиз режими Ўзбекистон Республикаси Давлат хавфсизлик хизмати Чегара қўшинларининг бўлинмаларига йўловчилар тўғрисида дастлабки маълумотларни ўз вақтида тақдим қилувчи ташувчининг қайтувчи авиачиптаси мавжуд бўлганда 2020 йил 1 январдан белгиланади.”.


Тошкентда бензин нархи ошди, вилоятларда эса арзонлади - BBC O'zbek\nТошкентда бензин нархи ошди, вилоятларда эса арзонлади\n23 Октябр 2016\n"Ўзбекнефтгаз" миллий холдинг компанияси 22 октябрь куни ярим тунда бутун Ўзбекистон бўйича автобензиннинг бир хил чакана нархи ўрнатилишини эълон қилди.\nЭнг арзон Аи-80 русумли бензиннинг бир литри энди 2800 сўмдан, Аи-91, Аи-92, Аи-93 бензинларининг бир литри 3000 сўмдан, Аи-95 бензини бир литри эса 3300 сўмдан сотилади.\nБунгача Тошкент шаҳрида Аи-80 бензинининг бир литри 2075 сўм эди. Шундай қилиб, энг арзон бензин нархи Тошкентда бирданига 34 фоизга — 725 сўмга ошди.\nЎзбекистонда бензин нархи охирги марта 2016 йил бошида атиги 45 сўмга ошган эди. Ёнилғи нархининг жиддий ўсиши сўнгги марта 2014 йил январида кузатилган. Газета.узнинг ёзишича, ўшанда бензин нархи 20 фоизга қимматлаган.\nСўнгги бир неча ҳафтадан бери Тошкентдаги АЁҚШларда яна узундан узоқ навбатлар пайдо бўлган эди.\nОқибатда "Ўзнефтмаҳсулот" ширкати 16 октябрда ўзининг эски, бунгача бир неча бор тарқатилган мурожаатини қайтадан эълон қилган.\nШиркат АЁҚШларда навбатлар "айрим шов-шув ишқибозлари" томонидан аҳоли орасида "бундан кейин АЁҚШларда автобензин камайиб кетар экан", деган "умуман ўринсиз хабарлар" тарқатилгани сабаб пайдо бўлганини билдирган.\nАввалги йилларда ҳам бензинга навбатлар пайдо бўлганида "Ўзнефтмаҳсулот" ўзининг навбатчи мурожаатини кичик таҳрирлар билан чиқарган.\nШиркат "айрим шов-шув ишқибозлари"ни камида икки марта "Ёнилғи ишлаб чиқариш камайиб кетганлиги сабабли, автобензин тақчиллиги юзага келиб, унинг нархи ошар экан" деган миш-мишларни тарқатишда айблаган.\nАммо ширкатнинг сўнгги мурожаатида нархларнинг ошиши мумкинлиги ҳақида миш-мишлар тарқалгани ҳақида сўз бормайди.\nВиртуал қабулхонагача бехабармиди?\n"Ўзбекнефтгаз" компанияси маълум қилишича, сўнгги вақтларда аҳоли томонидан бош вазир Шавкат Мирзиёевнинг виртуал қабулхонасига қилинган мурожаатларда АЁҚШларда бензин устама нарх билан сотилаётганлиги, уни олиш учун узундан-узоқ навбатда туришга тўғри келаётганлиги, Тошкентдаги аксарият АЁҚШларда Аи-80 бензини 2075 сўмлик нархда, вилоятларда эса асосан тижорат - 3000 сўмлик нархда сотилаётганлиги, "айрим нопок кимсалар" Тошкентдан турли йўллар билан олиб бориб бошқа вилоятлар аҳолисига 3 минг сўмдан 5 минг сўмгача бўлган чайқов нархида сотаётганлигини билдирган.\n"Аҳолининг ўринли эътирозларини инобатга олиб ҳамда бундан буён мазкур қонунга ҳилоф ҳолатларга узил-кесил барҳам бериш мақсадида 2016 йил 23 октябрдан барча турдаги автобензин чакана нархлари Республика бўйича бир хил этиб белгиланди", - дейилади компания баёнотида.\nАи-80 русумли бензин Тошкентда 2016 йил бошидан бери 2075 сўмдан сотилаётган эди, фақат UzGazOil ширкатига тегишли баъзи АЁҚШларда бензин нархи 3000 сўм қилиб белгинланган эди.\nБироқ вилоятларда 2075 сўмга Аи-80 бензинини топиш амри маҳол эди. Тошкентдан бошқа ҳудудларда бензин тақчиллиги кўпдан бери одатий ҳол ва у ерда бир литр бензиннинг 5 минг сўмгача бўлган нархда сотилиши янгилик эмас.\n"Ўзбекнефтгаз" энди ҳаммаёқда Аи-80 бензини 2800 сўмдан сотилишини ваъда қилган. Агар қайсидир АЁҚШ бензинни устама нарх билан сотаётгани маълум бўлса, бу ҳақда "Ўзнефтмаҳсулот"нинг ишонч телефонига, "Ўздавнефтгазинспекция"нинг вилоят бошқармалари, жойлардаги тегишли ҳуқуқни муҳофаза қилиш органлари ва нефт базаларнинг ишонч телефонларига хабар қилишни сўраган.\nВилоятлар аҳолиси хурсанд\nЎзбекистонда автомобиль ёнилғиси нархи Вазирлар Маҳкамасининг қарори билан марказлашган тарзда белгиланади. Тошкентда Аи-80 бензини нархи 725 сўмга ошгани билан, вилоятларда унинг нархи камида 200 сўмга пастлаган.\nUzGazOil ширкатига тегишли ёқилғи қуйиш шохобчаларида Аи-80 бензини шу кунгача 3000 сўмдан сотилган бўлса, энди 2800 сўмдан савдога чиқарилаётгани айтилмоқда.\nБу ҳолатдан пойтахт аҳолиси норозилигини билдираётган бўлса, вилоятларда истиқомат қилувчи кўпчилик фуқаролар бу хабардан қувонганини яширмаяпти.\n"Бензин нархидан шикоят қилганлар "Биз ҳам Тошкентдаги нархда сотиб олайлик", деган бўлса керак. Тошкентда ҳам биздагидек нарх ўрнатилсин деб эмас", - деб ёзади @arsenal65335314 нуфусли твиттерчи.\n"Нима, аввал пойтахтнинг шохи бормиди? Респект! Ҳаммаси адолатли бўлиши керак! Барча ҳудудлар жабрлансину, пойтахт кайф қилсинми? Икки йилдан бери бизда бензин 3000 сўм ва ундан юқори нархда + газ, свет ҳамма вилоятларда муаммо", - деб ёзади Dilshod Azamjonovich Abduraxmonov исмли Газета.уз ўқувчиси.\nИнтернет фойдаланувчиларининг баъзилари Тошкентдаги бензинга навбатлар пойтахтда бензин арзонлигидан эмас, балки вилоятларда бензин йўқлигидан юзага келганини ёзмоқда.\n"Тошканда 2800 сўм бўлса, бизда Қашқадарёда 4500-5000 сўм бўлади қўлда, камида. Бензинни вилоятларга керагича беришмаса, нима ҳам ўзгарарди? Яна Тошканжондан тошийверамиз, лекин вилоятлардаги калонкаларда контрол бўлса, берилаётган бензин калонкада ўз нархида сотилса ҳаммаси яхши бўлади", - дейди Газета.уз муштарийи JamA Ko.\nВилоятларга бензин етарли даражада етказиб берилиши ҳақида ҳозирча расмий маълумот йўқ. Тошкентда бензин нархининг ошиши турмуш бошқа жабҳаларида қандай оқибатларга олиб келиши мумкинлиги борасида ҳисоб-китоблар йўқ.


Луганск вилоятидан келган қиз бир неча ой давомида зўрланган - EFFECT.UZ\nЛуганск вилоятидан келган қиз бир неча ой давомида зўрланган\n. 00:02 | 28.03.2021\nЛуганск вилоятидан келган Юлия исмли қиз дўстининг алдови ёрдамида ўғирлаб кетилган ва Москвада фоҳишаликка мажбурланган. Бу ҳақда BAZA нашри хабар бермоқда.\n“Улар мени тун-у, кун ишлашга мажбур қилишди, рози қилиш учун оч қолдиришди. Мен ҳеч қаерга қочиб кетолмадим. Ўз хизматларим орқали кунига 12-40 минг рубл ишлаб берсам ҳам азоблашда давом этаверишди. Ҳатто, собиқ севгилим ҳам мени зўрлади.\nБир амаллаб қулликка қарши курашадиган “Aлтернатив” ташкилотига мурожаат қилишга эришдим. Мижозларга олиб кетилаётган пайтим таксида қутқариб олиндим!” – деган Юлия.\nҚизни ўғирлаб кетганлар ҳанузгача озодликда юришибди. Полиция маълумотларига кўра, улар Россияда ишлайдиган Украина фуқароларидир.\nTeglar:А.П, Луганск, Юлия\nТошкентда дарахт қулаши оқибатида ободонлаштириш ходими ҳалок бўлди\n“Нима учун қарорингизнинг кучи йўқ. Нега ҳоким судга келмади?” – Отабек Сатторий иши бўйича суд…\nПрезидентни ҳақоратлаган шахсга жиноий иш очилди\nПрезидент фармони билан 17 турдаги маълумотномани сўраш бекор қилинмоқда


Бош вазир: «Энди ҳокимлар халқ таълими...\n21.06.2018 11:47 0 7430\nБугун, 21 июнь куни Ўзбекистон Республикаси Бош вазири раислигида халқ таълими тизими муаммоларига бағишланган видеоселектор йиғилиши бўлиб ўтди. Йиғилишда «Xabar.uz» мухбири ҳам иштирок этди.\nЙиғилишда кечагина Халқ таълими вазири лавозимига тайинланган Шерзод Шерматов ва унинг ўринбосарлари қатнашди. Бош вазирнинг топшириғига кўра, бундан буён мактаблар маҳаллий ё ҳудудий ҳокимликларга эмас, тўғридан-тўғри Халқ таълими вазирлигига бўйсунади.\n— Энди ҳокимлар ҳудудлардаги халқ таълими ходимлари ёки раҳбарларини турли мажлисларга чақиришга ҳаққи йўқ. Мактаблар бевосита Халқ таълими вазирлигига бўйсунади, — деди А.Арипов.\nЭслатиб ўтамиз, 2018 йил 17 апрель куни Бош вазир Абдулла Арипов раҳбарлигида «Ҳудудларда дала ва тозалаш-ободонлаштириш ишларига тиббиёт ва таълим муассасалари ходимлари, талабалар ва ижтимоий соҳа вакилларини жалб қилишни тақиқлаш ва ушбу ҳолатларга йўл қўйган барча даражадаги ҳокимлар ва раҳбарларнинг шахсий масъулият ва жавобгарлигини оширишга қаратилган чораларни белгилаш» масаласига бағишланган видеоселектор йиғилиши бўлиб ўтган эди.\nхалқ таълими Шерзод Шерматов Абдулла Арипов мактаб\nТаълим 21/06, 12:03\nТехнология 18/04, 18:47\nМактабларга Хитойдан замонавий техникалар олиб келинди\nЖамият 17/02, 12:27\nБошланғич синф ўқувчилари энди мактабга 5 кун боради


Сингапурлик олимлар келажак бетонини яратишди - Yoshlar.com\nСингапурлик олимлар келажак бетонини яратишди\nБетон энг кенг тарқалган қурилиш материалларидан бири бўлса-да, у бир ёмон хусусиятга эга. У вақт ўтгани сари жуда қуриб кетади, дарз кетади ва натижада кучли босим остида синиши мумкин. Наньян технология университети (Сингапур) олимлари бу қурилиш ашёсини қандай қилиб мустаҳкамлашни ўйлаб топишди ва уни эгилувчан қилишга муваффақ бўлишди.\nОдатда бетон цемент, шағал, қум ва сув аралашмасидан яратилади. Сингапурлик олимлар ўйлаб топган ConFlexPave материали бетон таркибига яна бир компонент - полимер микротолаларни қўшади. Улар инсон сочидан юпқа, лекин бетонга қўшилганда уни мустаҳкамлаш хусусиятига эга.\nConFlexPave яратувчиларининг сўзларига кўра, у янги қурилиш материали "металл каби мослашувчан ва оддий бетонга нисбатан камида икки карра кўп юкни кўтаришга қодир".\nЯнги материални заводда тайёрлаб, кейин қурилиш майдонига келтириш мумкин. Бу барча учун бирдек қулайлик туғдиради.\nБугунги кунга келиб, янги ConFlexPave мартериали фақат лабараторияда синовдан ўтказилган. Бу ерда одатий стол ўлчамидаги плиталар қўлланган. Кейинчалик бу материалдан университет кампуси ҳудудида янги объектлар қурилишида фойдаланиш режалаштирилмоқда. Уларнинг мустаҳкамлик даражаси уч йил давомида синалади.\nКомментарии (0) | Добавить: 20.08.2016


Фуқаролик жамиятининг асоси / ADOLAT ижтимоий-сиесий газетаси\n“Урганчтрансгаз” шўъба корхонасида Ўзбекистон “Адолат” СДП Хоразм вилоят кенгаши ташаббуси билан “Юксак ҳуқуқий маданият — фуқаролик жамиятининг асоси” мавзусида учрашув бўлиб ўтди.\nУнда Фуқаролик жамияти шаклланишини мониторинг қилиш мустақил институти ҳудудий бўлинмаси масъул ходимлари, маҳаллий Кенгаш депутатлари, Урганч давлат университети ўқитувчилари, мазкур корхона ходимлари, партия фаоллари иштирок этишди.\nТадбирда “Урганчтрансгаз” шўъба корхонаси раҳбари, халқ депутатлари вилоят Кенгаши депутати Аминбой Аминов республикамизда амалга оширилаётган ислоҳотларнинг мазмун-моҳияти, халқимиз учун муносиб турмуш шароити яратиш хусусида, юртимизда демократик ҳуқуқий давлат ва фуқаролик жамиятини барпо этиш орқали унинг тараққий топган мамлакатлар қаторидан ўрин олаётгани, бу борада фуқаролик институтларидан бири бўлган сиёсий партияларнинг жамият тараққиётида салмоқли кучга эга эканлиги борасида сўз юритди.\nУрганч давлат университети тарих факультетининг “Ўзбекистонда демократик жамият қуриш назарияси” кафедраси ўқитувчиси Санжар Саидов “Ўзбекистон Миллий энциклопедияси”да сиёсий партияларга ижтимоий гуруҳлар манфаатларини ифодаловчи, уларнинг энг фаол вакилларини бирлаштирувчи сиёсий ташкилотлар деган таъриф берилганлиги, фуқаролик жамиятини шакллантириш ва демократик давлат қуришнинг муҳим шартларидан бири, бу — кўппартиявийлик тизими эканлигини алоҳида таъкидлаб ўтди. Иштирокчилар ҳар бир фуқаронинг ҳуқуқий билимларни ўзига зарур даражада билиши лозимлиги, жамиятда ҳуқуқий маданиятнинг юксалиши ҳар бир соҳада тараққиётга ва тинчликни мустаҳкамлашга хизмат қилишини таъкидладилар. Учрашув давомида қатнашчиларнинг қонун ҳужжатларидаги белгиланган нормалар ҳақидаги саволларига жавоб қайтарилди.\nЁт ғоялардан ҳимоя қилишда қадриятларимизнинг ўрни беқиёс\nАхборот технологиялари тараққий этган бугунги даврда, хусусан, интернет орқали турли ахборотлар жаҳоннинг исталган нуқтасига бир зумда тарқатилиши оддий ҳол бўлиб қолди.\nШу билан бирга, бундай имкониятлар, дунё бўйлаб мафкуравий курашлар кенг тус олганлиги интернет манбаларидан фойдаланишда, айниқса, ёшларда мафкуравий иммунитет шаклланган бўлишини тақозо этмоқда.\nШу боис фарзандларимизни қатъиятли, ўз мустақил фикрига эга инсонлар қилиб тарбиялаш, уларнинг онг-шуурида маънавий бўшлиқ пайдо бўлишининг олдини олиш долзарб масалалар сирасига киради.\nАлбатта, интернет имкониятларидан миллий манфаатларимизга мос тарзда, жамият тараққиёти нуқтаи назаридан мақсадли фойдаланиш айни муддаодир. Ёшларнинг пухта билим эгаллашга, бой маънавий меросимизни ўрганишга, бунёдкорлик, яратувчиликка иштиёқини кучайтиришга хизмат қилувчи ижтимоий тармоқларни ривожлантириш муҳим аҳамият касб этмоқда. Айтиш жоизки, интернетда мамлакатимиз ҳаёти билан боғлиқ маълумотларни кўпайтиришга эҳтиёж ортмоқда.\nХовос туманидаги “Тинчлик” маҳалла фуқаролар йиғинида партиянинг “Ватан келажаги ёшлар қўлида” ижтимоий лойиҳаси доирасида ташкил этилган “Биз вайронкор ғояларга қаршимиз” мавзусидаги давра суҳбатида ана шулар ҳақида сўз юритилди.\nТадбирда Ховос шаҳарчасидаги маҳалла етакчилари, ички ишлар ходимлари, халқ депутатлари туман Кенгаши депутатлари, Ховос шаҳарчаси масжиди имом-хатиби, туман партия ташкилоти фаоллари, “Аёллар” ва “Ёш адолатчилар” қаноти аъзолари, БПТ раислари иштирок этишди.\nТаъкидланганидек, интернетнинг пайдо бўлиши исталган ахборотни замон ва маконга боғлиқ бўлмаган ҳолда қўлга киритиш имкониятини юзага келтирди. Маълумки, ҳозирги кунда аксарият ёшлар интернетдан фойдаланишади.\n— Интернет тез ва арзон ахборот ёки маълумотга эга бўлиш, етказиш ҳамда қайта ишлашда жуда қулай манба эканлиги барчага аён, — деди Ховос шаҳарча маҳалла фуқаролар йиғини раиси Шербўта Пиримқулов. — Кундан-кунга фойдаланувчилар сони ортиб бораётган мазкур тармоқ дунё бўйлаб ахборотга бўлган эҳтиёжга мос равишда ривожланмоқда. Бироқ, инсон тарбияси, маънавий ахлоқига путур етказадиган, айниқса, унинг онгини турли ёт ғоялар билан зарарлашга қаратилган ахборотлар хуружи ҳам тобора кучаймоқда. Фарзандларимизни замонлар синовидан ўтган қадриятларимиз, умуминсоний аҳамиятга эга бўлган юксак маънавий анъаналаримиз руҳида тарбиялаш, уларни турли ёт ғоялар таъсиридан ҳимоя қилишда ҳаётий ўрин тутади.\nИштирокчилар тарғибот тадбирларини самарали ташкил этишда ҳамкорликда олиб бориладиган ишлар хусусида ҳам фикр алмашдилар.\nТадбир давомида намойиш этилган ҳужжатли фильм барчани янада сергак ва огоҳ бўлишга ундади.\nХовос туман кенгаши масъул ходими


Трамп ИШИДга қарши суриялик курдларни қуроллантиради\n00:08 / 10.05.2017\nАҚШ президенти Дональд Трамп Сурияда ИШИД террорчилик гуруҳига қарши жанг олиб бораётган курд қуролланган бўлинмаларини қурол билан таъминлаш ҳақидаги режани тасдиқлади, деб хабар беради Пентагон матбуот хизмати.\n«Кеча президент мудофаа вазирлигига «Сурия демократик кучлари»нинг курд унсурларини ИШИД устидан Раққада ғолиб чиқишини кафолатлаши учун етарли барча нарса билан таъминлаш борасида ваколат берди», — дейилади хабарда.\nАйни пайтда асосни курдлар ташкил этувчи «Сурия демократик кучлари» ИШИДнинг Суриядаги пойтахти — Раққани қуршаб олиш учун операция ўтказмоқда. Кечаги кунгача АҚШ ва унинг иттифоқчилари бу кучларни авиация ёрдамида қўллаб турган ва разведка ҳамда ҳарбий тайёргарлик борасида ёрдам бериб турган.\nКурдларга қурол етказилиши эҳтимоли Туркиянинг қаттиқ норозилигини келтириб чиқарди, уларнинг фикрича, бу курд бўлинмалари «Курдистон ишчи партияси» билан мустаҳкам алоқада. Бу ташкилот Анқара ва Вашингтон томонидан террорчилик ташкилоти, деб тан олинган.\n«Биз Туркиянинг АҚШнинг бу ҳаракатлари оқибатида ташвишланаётганини жуда яхши тушуниб турибмиз. Биз бу қурол-яроғларни муайян ҳарбий мақсадга эриш учун бермоқчимиз. Биз Раққани эгаллаш учун етарли бўлган маълум миқдордаги қуролларнигина етказамиз», — деган Пентагон матбуот хизмати вакили.\nАҚШнинг ҳисоб-китобига кўра, курд ҳарбий бўлинмалари Суриянинг Раққа шаҳрини ИШИД террорчи жангариларидан озод этиб бўлганидан сўнг, шаҳарни бошқаришни маҳаллий араб аҳолисига топширади, деган Пентагондагилар РИА Новости’га.\n«Биз «Сурия демократик кучлари»нинг курд унсурлари шаҳар озод этилгач, Раққани ташлаб чиқишади, деб ҳисоблаймиз. Шаҳарни маҳаллий аҳолининг аксарият қисми бўлмиш суриялик араблар бошқаради, деб кутмоқдамиз», — деди Пентагон вакили.\nУнинг эслатишича, АҚШ айни пайтда курд бўлинмаларини «шаҳарни эгаллаш ва ИШИДни йўқ қилишга қодир ягона куч» сифатида кўрмоқда.\n«Ўзларини ИШИД деб атовчи жиноий тўдани йўқ қилиш — асосий вазифамиз», — деган РИА Новости суҳбатдоши.\nДональд Трамп ИШИД Сурия


«Hilol studio» аудио дисклари 3\nBrand: «Hilol studio» аудио дисклари Код: 27\nМаълумингизким, фазилатли шайх Муҳаммад Содиқ Муҳаммад Юсуф ҳазратлари муборак Рамазон кунларида «Руҳий тарбия» суҳбатлари олиб бордилар. Мазкур суҳбатларда «Руҳий тарбия» китобига оид мавзулар бўйича маърузалар тингланди. Эътиборингизга ҳавола қилинаётган аудиотўпламга ушбу китобнинг «Хулқланиш» де..\nBrand: «Hilol studio» аудио дисклари Код: 26\nМаълумингизким, фазилатли шайх Муҳаммад Содиқ Муҳаммад Юсуф ҳазратлари муборак Рамазон кунларида «Руҳий тарбия» суҳбатлари олиб бордилар. Мазкур суҳбатларда «Руҳий тарбия» китобига оид мавзулар бўйича маърузалар тингланди. Эътиборингизга ҳавола қилинаётган аудиотўпламга ушбу китобнинг «Тикланиш» деб..


Қозоғистонда Янги йил арафасида «Елбасы жылуы» хайрия акцияси бошланди NUR-SULTAN. Kazinform – 800 га яқин оилани озиқ-овқат пакетлари билан қўллаб-қувватлаш «Елбасы жылуы» янги йил хайрия акциясининг асосий вазифасидир, деб хабар беради Kazinform Нурсултан Назарбаев жамғармаси матбуот хизматига таяниб.\nХитойнинг энг йирик мегаполисида локдаун жорий этилди PEKIN. Kazinform – 13 миллион аҳоли истиқомат қилувчи Сиан шаҳрида юзлаб одамларда коронавируснинг дельта штамми аниқланди, Хитой ҳукумати шаҳарни карантинга олди, деб хабар беради Kazinform мухбири.\nАлмати болалар уйида Президент арчаси бўлиб ўтди ALMATY. Kazinform – Алмати шаҳар ҳокими ўринбосари Ержан Бабақумаров Давлат раҳбари номидан болалар муассасалари тарбияланувчиларини Янги йил байрами билан табриклади, деб хабар беради Kazinform мухбири.\nСенат раиси Мисрнинг Қозоғистондаги элчиси билан учрашди NUR-SULTAN. Kazinform – Сенат раиси Маулен Ашимбаев Мисрнинг Қозоғистондаги элчиси Манал Эльсайед Ехия Эл Шиннави билан учрашди. Томонлар икки мамлакат ўртасидаги турли соҳалардаги ҳамкорликни янада ривожлантириш истиқболларини муҳокама қилди, деб хабар беради Kazinform Сенати матбуот хизматига таяниб.\nЯқин уч куннинг об-ҳаво маълумотлари NUR-SULTAN. Kazinform – Қозоғистоннинг шимолий ҳудудларида 25-27 декабр кунлари беқарор об-ҳаво ва ёғингарчилик кутилмоқда, деб хабар беради Kazinform «Қазгидромет»га таяниб.\nКоронавируснинг «омикрон» штамми 110 та давлатда аниқланган JENEVA. Kazinform – Коронавируснинг «омикрон» штамми 110 та давлатда аниқланган. Бу ҳақда Жаҳон соғлиқни сақлаш ташкилоти (ЖССТ) сайтида маълум қилинди, деб хабар беради Kazinform.\nТуркистон вилоятида замонавий спорт мажмуаси фойдаланишга топширилди TÚRKİSTAN. Kazinform – 400 нафар бола спорт билан бепул шуғулланиш имкониятига эга бўлди. Туркистон вилояти Сауран туманидаги Қорашиқ қишлоқ округида 1500 квадрат метр майдонга эга кўп тармоқли спорт иншооти фойдаланишга топширилди. Мажмуа таркибида мини-футбол,волейбол, баскетбол ва теннис учун майдон, кураш гилами, бокс ринги ва икки полосали югуриш йўлаги мавжуд, деб хабар беради Kazinform Туркистон вилояти ҳокими матбуот хизматига таяниб.\nҚозоғистон ва Ўзбекистон коррупцияга қарши кураш идоралари меморандум имзолади NUR-SULTAN. Кazinform - 23-24 декабр кунлари Ўзбекистон Республикаси Коррупцияга қарши курашиш агентлиги директорининг ўринбосари Т.С. Ҳайдаров бошчилигидаги делегация Қозоғистонга икки давлат коррупцияга қарши кураш идоралари ўртасида меморандум имзолаш учун келган.\nҚозоғистонда «7-20-25» дастури бўйича 82 мингдан ортиқ ариза қабул қилинди NUR-SULTAN. Кazinform - Қозоғистонда «7-20-25» дастури бўйича кредит олиш учун 82 661 та ариза қабул қилинди, дея хабар беради Kazinform Қозоғистон Миллий банки матбуот хизматига таяниб.\nЎзбекистонда жами 38 млн дозадан ортиқ вакцинадан фойдаланилди TASHKENT. Kazinform – Бугунги кунга қадар Ўзбекистонда оммавий эмлаш кампанияси доирасида 38 миллион дозадан ортиқ вакцина қўлланилган, деб хабар беради Kazinform ЎзАга таяниб.\nҚозоғистон Президенти Илҳом Алиевни 60 ёшга тўлиши билан табриклади NUR-SULTAN. Kazinform – Давлат раҳбари Озарбайжон Президенти Илҳом Алиевни 60 ёшга тўлиши билан табриклаб, унга масъулиятли давлат хизматида муваффақиятлар ва қардош Озарбайжон халқига фаровонлик тилади, деб хабар беради Kazinform Ақордага таяниб.\nПеле касалхонадан чиқди NUR-SULTAN. Кazinform - Футбол бўйича уч карра жаҳон чемпиони бразилиялик Пеле йўғон ичагидаги ўсимтани олиб ташлаш бўйича жарроҳлик амалиётидан сўнг шифохонадан чиқарилди. Бу ҳақда Kazinform Reytersга таяниб хабар беради.\n«Камаз» корхонасида ишлаётган Ўзбекистон фуқароларининг яшаш ва иш шароитлари қандай TASHKENT. Kazinform - Ташқи меҳнат миграцияси агентлигининг Уфа шаҳридаги ваколатхонаси ходимлари мазкур ҳудуддаги «Камаз» корхонасида вақтинчалик меҳнат фаолиятини амалга ошираётган ўзбекистонликлар билан ушрашиб, уларнинг яшаш ва иш шароитларини ўрганди. Бу ҳақда Kazinform Ташқи меҳнат миграцияси агентлиги матбуот хизматига таяниб хабар беради.\nИлмий лойиҳаларни тижоратлаштириш: Қозоғистон олимлари 320 миллион тенге даромад олишди NUR-SULTAN. Кazinform - Қозоғистон олимлари Таълим ва фан вазирлиги кўмагида илмий лойиҳаларни тижоратлаштириш натижасида сўнгги икки йил ичида 320 миллион тенгедан ортиқ даромад олди, деб хабар бермоқда вазирлик матбуот хизмати.\nНур-Султанда Низомий, Навоий ва Юнус Эмре китоблари тақдимоти бўлиб ўтди NUR-SULTAN. Kazinform – Қозоғистон пойтахтидаги Миллий академик кутубхонада ўтказилган «Шарқ буржлари» халқаро анжуманида Низомий Ганжавий, Алишер Навоий ва Юнус Эмре китоблари тақдимоти бўлиб ўтди, деб хабар беради Kazinform мухбири.\nҚозоғистондан Туркия ва Польшага қандай ва қачон учиш мумкин NUR-SULTAN. Kazinform - Қозоғистон Республикасида коронавируснинг пайдо бўлиши ва тарқалишининг олдини олиш бўйича идоралараро комиссияси қарорларига мувофиқ Туркия ва Польшага мунтазам йўловчи қатновлари йўлга қўйилди.\nХорижда кадрлар тайёрлаш бўйича ҚР комиссияси йиғилиши бўлиб ўтди NUR-SULTAN. Кazinform - Қозоғистон Республикаси Давлат котиби Қиримбек Кушербаев раислигида Хорижда кадрлар тайёрлаш бўйича Республика комиссиясининг навбатдаги йиғилиши бўлиб ўтди.\nҚозоғистонлик ўқувчилар жаҳон олимпиадаларида 26 медални қўлга киритди NUR-SULTAN. Kazinform – Бу йил қозоғистонлик ўқувчилар жаҳон олимпиадаларида 26 медални қўлга киритди, деб хабар беради Kazinform ҚР Таълим ва фан вазирлиги матбуот хизматига таяниб.\nЎзбекистон 11 ойда 15 та давлатдан 2,6 миллион дона мобил телефон импорт қилган TASHKENT. Kazinform - Давлат статистика қўмитаси маълумотларига кўра, 2021 йилнинг январ-ноябр ойларида Ўзбекистон хориждан қиймати 173,8 миллион AҚШ долларига тенг бўлган 2,6 миллион дона мобил телефон импорт қилган. Бу ҳақда Kazinform қўмитанинг расмий Telegram-каналига таяниб хабар беради.\nҚозоғистонликларнинг 78%и зиёфат ўрнига мукофот пули олишни афзал билади - сўровнома NUR-SULTAN. Kazinform - Қозоғистонликларнинг 48 фоизи Янги йил зиёфатига боради, 17 фоизи эса умуман қатнашмасликни афзал кўради. «Қозоғистонликлар янги 2022 йилни жамоа билан нишонлашадими?» мавзусида сўровнома ўтказилди, деб хабар беради Kazinform «Хабар 24» телеканалига таяниб.\nКоронавирус: Омикрон Дельта штаммидан 36% тезроқ тарқалмоқда NUR-SULTAN. Kazinform - Коронавирусининг янги Омикрон версиясининг Жанубий Африкада тарқалишини таҳлил қилиб, шифокорлар у SARS-CoV-2нинг илк нусхасидан икки баравар юқумли, дельта штаммидан эса 36 фоизга тезроқ тарқалади деган хулосага келишди. Таҳлил натижалари medRxiv сайтида эълон қилинган, деб хабар беради Kazinform.\nДунёда коронавирус: Испанияда ниқоб кийиш режими қайтарилди NUR-SULTAN. Кazinform - Буюк Британия ҳар куни коронавирус инфекциялари сони бўйича рекорд ўрнатмоқда: сўнгги 24 соат ичида бу ерда деярли 120 минг ҳолат қайд этилган. Айни пайтда, Каталонияда тунги комендантлик соати, бутун Испания ва Италияда эса кўчада мажбурий ниқоб кийиш жорий этилмоқда, деб хабар бермоқда Kazinform BBCга таяниб.\nҚозоғистонда доллар курси яна пасайди ALMATY. Кazinform - Қозоғистон фонд биржасидаги (КАSЕ) савдолар якунларига кўра, тенгенинг 1 долларга нисбатан курси яна пасайди, деб хабар беради Кazinform мухбири.\nЖанубий Кореянинг собиқ президенти Пак Кин Хе афв этилди NUR-SULTAN. Кazinform - Коррупция ва мансаб ваколатини суиистеъмол қилишда айбланиб 22 йилга озодликдан маҳрум этилган собиқ президент Пак Кин Хе Корея Республикаси ҳукумати томонидан афв этилади. Бу ҳақда жума куни Yonhap агентлиги хабар берди.\nҚозоғистонда 15 мингдан ортиқ ҳомиладор аёллар «Pfizer» вакцинасининг I-компонентини олди NUR-SULTAN. Kazinform – Қозоғистонда COVID-19 тарқалишининг олдини олиш бўйича идоралараро комиссия матбуот хизмати ўсмирлар, ҳомиладор аёллар ва эмизикли оналарни эмлаш бўйича маълумотларни эълон қилди, деб хабар беради Kazinform.\nМосква бокс оқшомидаги номдор қозоғистонликларнинг жангларини қаердан томоша қилиш мумкин NUR-SULTAN. Кazinform - 24декабр, жума куни Москвадаги «Крылья Советов» спорт мажмуасида бокс оқшоми бўлиб ўтади, унда қозоғистонлик уч нафар боксчи: Бек Нурмағанбет, Евгений Павлов ва Данила Семенов иштирок этади, дея хабар беради Kazinform Sports.kzга таяниб.\nҚозоғистонда қанча одам коронавирусга қарши эмланган NUR-SULTAN. Kazinform – 2021 йил 24 декабр ҳолатига кўра, Қозоғистонда коронавирусга қарши вакцинанинг Iчи компонентини олганлар сони 8 931 073 нафарга етди.\nЯпониядаги онлайн меҳнат ярмаркасида 300 га яқин Ўзбекистон фуқароси иштирок этди TASHKENT. Kazinform – Японияда илк бор ўтказиган тадбирда 300 га яқин ўзбекистонликлар иштирок этишди. Бу ҳақда Kazinform ЎР Ташқи меҳнат миграцияси агентлигига таяниб хабар беради.\nКоронавирус: Нур-Султан шаҳри ва иккита ҳудуд «сариқ» зонада NUR-SULTAN. Kazinform – 24 декабр ҳолатига кўра, Қозоғистон ҳудудларида коронавирус бўйича эпидемиологик вазиятни баҳолаш матрицаси эълон қилинди, деб хабар беради Kazinform Қозоғистонда коронавирус тарқалишининг олдини олиш бўйича идоралараро комиссиянинг Telegram-каналига таяниб.\nАҚШда вақт капсуласи очилди WASHINGTON. Кazinform - АҚШда Конфедерация генерали Роберт Лининг Ричмонддаги ҳайкали пойдеворидан топилган вақт капсуласи очилди, дея хабар беради Кazinform euronews.cоmга таяниб.\nҚозоғистонда 128 киши коронавирус пневмониясидан даволаниб чиқди NUR-SULTAN. Kazinform – Коронавирус инфекцияси аломатлари бўлган пневмония ҳақида сўнгги маълумотлар эълон қилинди, деб хабар беради Kazinform coronavirus2020.kzга таяниб.\nБолгария пойтахтида вакцинадром бари очилди СОFYA. Кazinform - Софияда касалхонадан узоқда, ичимликларга чегирмалар ва Рождество байрами муҳити билан вакцинодром бари очилди. Болгария пойтахти аҳолиси шу ерда эмлашни афзал кўрмоқда, деб хабар беради Кazinform euronews.cоmга таяниб.\nҚозоғистонда ўтган бир суткада 686 киши коронавирусдан тузалиб чиқди NUR-SULTAN. Kazinform – Қозоғистонда ўтган бир суткада 686 киши коронавирусдан тузалиб чиқди, деб хабар беради Kazinform coronavirus2020.kzга таяниб.\nҚозоғистон ҳукумати мамлакатдаги Афғонистон фуқароларига қандай ёрдам беряпти NUR-SULTAN. Кazinform - Афғонистондаги сўнгги воқеалар муносабати билан Қозоғистон ҳукумати Афғонистон фуқароларининг мамлакатда қолиши масаласини ҳал қилишда фаол иштирок этмоқда, деб хабар беради Кazinform.\nПекиндаги қишки Олимпиада ўйинлари учун чипталар сотиш тартиби аниқланмади BEIJING. Кazinform - Пекин Олимпиадаси ташкилий қўмитаси 2022 йилги қишки Олимпиада ўйинлари учун чипталар сотиш тартибини аниқламади. Бу ҳақда пайшанба куни Хитой Халқ Республикаси Давлат кенгаши матбуот хизматида бўлиб ўтган брифингда Пекин-2022 ташкилий қўмитаси бош котиби Хан Цзижун маълум қилди, дея хабар беради Kazinform мухбири.\nҚозоғистонда бир кунда 460 та коронавирус ҳолати аниқланди NUR-SULTAN. Kazinform – Қозоғистонда ўтган сутка давомида ПЗР текшируви натижасида 460 кишида коронавирус аниқланди, деб хабар беради Kazinform coronavirus2020.kzга таяниб.\nҚР Президентига давлат бошқарувини рақамли трансформация қилиш ҳақида ҳисобот берилди NUR-SULTAN. Кazinform – ҚР Президенти Қасим-Жомарт Тоқаев Рақамли ривожланиш, инновациялар ва аэрокосмик саноат вазири Бағдат Мусинни қабул қилди, дея хабар беради Кazinform Ақордага таяниб.\nРоссия Санкт-Петербургдаги йиғилишда Қозоғистон раҳбариятининг иштирокини кутмоқда МOSKVA. Кazinform - Москва Қозоғистоннинг Биринчи Президенти – Елбасы ва Қозоғистон Президентининг ЕОИИ ва КХШТга аъзо давлатлар раҳбарларининг Санкт-Петербургда бўлиб ўтадиган йиллик норасмий учрашувида иштирок этишини кутмоқда. Бу ҳақда Россия Президенти Владимир Путин россиялик ва хорижий оммавий ахборот воситалари вакиллари иштирокидаги йиллик матбуот анжуманида маълум қилди, деб хабар беради Kazinform мухбири.


Махфират Атоева2021-05-31T09:09:22+05:0031 May, 2021|“Йилнинг энг фаол журналисти – 2021”, Матбуот|\n“ГЎРЎҒЛИБЕК ШАМШИРИ ТИЛСИН ТИЛИМ, ҲАБИБА»\nЧеҳрасидан ғурур, қатъият ёғилган аёл! Синчиклаб боқсангиз, кўзлари ёлқинидан жуда кўп нарсаларни ўқий-сиз: Азобни, меҳнатни, машаққатни, сабрни ва яна уларни енгиб ўта оладиган катта матонатни! Ана шу матонатни тарбиялаган туйғу-муҳуббат!\nҲабиба опа марҳум турмуш ўртоғи Зиёдулла отанинг қабрини тозалаб, гуллар қўяркан, кўз ёшларини тиёлмайди.:\n–Энг оғир кунларга чидадингиз, яхши кунлар келганда чидама-дингиз-а… Ташлаб кетдингиз… неваралари келиб овутиб олиб кетмаганида қабристонда қанча қолиб кетарди…\n“Хоса” қишлоғилик марҳум Зиёдулла Рамазонов ва Ҳабиба Ашуровалар худди Лайли-Мажнундек бир-бирига ошиқ бўлиб яшади. 7 ўғил, 1 қизни тарбиялашди, рўзғор етар-етмаслигида, 7 келин туширгандаги молиявий танқис-ликларни ҳам писанд қилишмади.\n–Ҳабибам! Сен ҳаётим мазмунисан! Жумласини Зиёдулла ота айтиб чарчамаган.\nАёл қулоғи билан севади. Эридан чексиз муҳаббат кўрган Ҳабиба томарқада ишлар, далага югурар, 8 бола ташвиши яна қишлоқда вакилалик ҳам қиларди. Қайси хонадонда тўй, таъзиягами бош бўлар, таом тайёрлаб чарчамасди.\n–Қўлимда бигиз, эрталабгача ўғилларимнинг оёқ кийи-мини ямаб чиқардим, -эслайди фарзандлари ёшлик йиллари-ни хотирлаб Ҳабиба опа.\nБир гал эркаланибми, кимдандир қизғонибми эрини рашк қилганида:\n«Сендан ўзгани ёр десам,\nГўрўғлибек шамшири, тилсин тилим, Ҳабиба,-деди Зиёдулла ота туйғуларни мисраларга тизиб.\nКўзларида ишонч ёлқинлаган Ҳабиба қайтиб ҳеч қачон рашк аталмиш азобни сира туймади.\n“Чаман ичра”ни берилиб хониш қилганида Зиёдулла аканинг атрофидан айланиб хиром этганини бир-бирларига сўзсиз тикилиб, дил тошқинларни шеър ила ифода этиш-ганини унутиб бўладими? Афсус, Зиёдулла ота 67 ёшида дунёни тарк этди. Жон бериш маҳали ҳам жуда гўзал бўлган.\n–Эртага жума, Сўфини чақир, мени соат 11 да, намозни ўқитиб, кейин чақиринглар, Ўляпман… Онангизни эҳтиёт қилинг, болаларим! –дея осонгина Ҳабиба опа кўзларига тикилиб жон берди.\nБу дақиқаларни на аёли, на фарзандлари унута оладилар.\nМуҳаббат, муҳаббатга доридир. Ана шундай муҳитда тарбия топган 8 фарзанд ҳам ҳаётда ўз ўрнини топа олган. Ҳаммалари ота-оналари монанд ёниб яшашга интилади. Гуруллаб улғаётган неваларга, Ҳабиба опа Ашурова яшаб ўтган гўзал кунларини эртак қилиб айтиб беради. Муҳаббат эртаклари улар.\n2020 йил 26 июль » Рометаннома» газетаси.


Тарихчилар Совет даврида ўзгартирилган ўтмиш ҳақиқатларни очиқлашга чақирмоқдалар\n«Ўтмишини унутган халқнинг келажаги ҳам йўқ.» Марказий Осиёлик тарихчилар совет даврида юз берган тарихий воқеаларнинг моҳиятини қайта кўриб чиқишга чақирмоқдалар.\nСуратда: Қозоғистоннинг Чимкент шаҳридаги Сиёсий қатағонлар қурбонлари музейи, ўтган йилнинг 17 феврали. [Айдар Ашимов/Карвонсарой]\nНУР-СУЛТОН – Яқинда кремлпараст сиёсатчилар ва журналистларнинг бир қатор ҳудудий даъволаридан сўнг, Марказий Осиёлик тарихчилар келажак авлодларга ҳақиқатни етказиш учун тарихий фактлар қайта кўриб чиқилиши кераклигини таъкидламоқда.\nМарказий Осиё давлатларининг 1917-1991 йиллардаги тарихи нохолис ёки босимга учраган олимлар тарафидан Совет режимига мослаб аёвсиз ўзгартирилган, дейди Нур-Султонлик тарихчи Азат Шалбаев.\nБугунги кунга қадар Россия аниқ фактларни, масалан, 30-йилларда ҳозирги Қозоғистон ҳудудида қасддан уюштирилган ҳалокатли очарчиликни тан олмайди, деди у.\n«Ўтмишини унутган ҳалқнинг келажаги йўқ», деган гап бор. Биз ҳозир ва келажакда кўплаб хатолар содир этмаслик учун ўтмишнинг муаммолари ҳақида очиқ гапиришимиз керак», дейди у.\n«Қозоқ давлатининг шаклланиши ва мустаҳкамланиши тарихи» мавзусидаги онлайн илмий-амалий анжуман иштирокчилари, 22 январ. [Айдар Ашимов / Карвонсарой]\n«Тарихий хотира трансформацияси»\nҚозоғистон таълим ва фан вазирлигининг Давлат тарихи институти ва Нур-Султонда жойлашган «Профессионал тарихчилар ва жамиятшунослар лигаси» жамоатчилик бирлашмаси «Қозоғистон давлатининг шаклланиши ва мустаҳкамланиши тарихи» мавзусида онлайн халқаро илмий-амалий анжуман ўтказди.\nТадбирда Қозоғистон, Қирғизистон, Ўзбекистон ва бошқа мамлакатлардан келган олимлар иштирок этди.\n«Анжуманда Қозоғистон ҳудудидаги давлатчилик билан боғлиқ мураккаб масалалар кўриб чиқилди», деб ёзади Давлат тарихи институти 25 январ куни ўз сайтида. «Қозоқ халқининг этногенези ва шаклланиши, Қозоғистоннинг совет давридаги ва замонавий тарихига алоҳида эътибор қаратилди.»\nАнжуман маърузачилари кўплаб мавзуларни тилга олдилар, жумладан Қозоғистондаги миллий озодлик ҳаракатлари, Россия империясининг Осиёдаги сиёсати ва Совет Иттифоқи тоталитаризми, мустамлакалаштириш усуллари, коллективлаштириш ва халқларнинг қувғин қилиниши билан боғлиқ масалалар хусусида сўз юритилди.\nСўнгги бир неча йил ичида илгари сиёсий сабабларга кўра тилга олинмаган воқеалар билан боғлиқ «тарихий хотира транформацияси» юз берди, дейди Давлат тарихи институти директори Абил Еркин.\nУ бир нечта мисолларни келтириб ўтди: Қозоғистонда 30-йиллардаги очарчилик, 80-йиллар охиридаги аксилсовет норозиликлари ва 1949-1989 йилларда Семипалатинскда (ҳозирги Семей) ўтказилган ядровий синовларнинг оқибатлари.\n«Қозоғистоннинг советларга оид тарихни ўрганар эканман, илгари нотўғри талқин қилинган кўплаб тарихий воқеаларни қайта кўриб чиқишимиз кераклигини англаяпман», дейди қирғизистонлик тарихчи Зайнидин Қурманов.\nБошқа бир тарихчи – олмаоталик Буркитбай Аяган Россия ҳукумати томонидан подшо Николай I даврида Марказий Осиё ҳудудида топографик ишлар олиб борилгани, шундан сўнг «Россия империяси ўзининг фаол экспансиясини бошлаганини сўзлаб берди.\n«(1917 йилги) Октябр инқилоби биз учун хорижлик меҳмон эди», деди Миллий педагогика университети профессори, олмаоталик Мамбет Койгелдиев машаққатли Совет даврларини ёдга олиб.\nАнжуманда чиқиш қилган олимларнинг маърузалари илмий тўплам шаклида нашр этилади. Навбатдаги конференцияни март ойи охирида ўтказиш режалаштирилмоқда.\n«Мустақиллик барча нарсадан устун»\nКонференция иштирокчилари Қозоғистон президенти Қосим-Жўмарт Тўқаевнинг 6 январ кунги «Мустақиллик ҳамма нарсадан устун» номли мақолада таъкидлаган фикрлари ва ғояларини қўллаб-қувватладилар.\nБу мақолада 1991 йилда Совет Иттифоқининг қулаши билан ҳақиқатга айланган қозоқ халқининг мустақиллик орзуси ҳақида сўз юритилган.\n«Ота-боболаримиз даҳшатли очарчилик ва қатағонни бошдан кечирдилар. Тоталитаризм даврида урф-одатларимиз, тилимиз ва динимиздан айрилаёздик», дейилади мақолада. «Мустақиллик қадриятларимизни тиклаш ва мустаҳкамлашга имкон берди. Биз миллат ва давлат сифатида мавжуд бўлишни истар эканмиз, бугунги ва эртанги авлод янги чақириқларга тайёр туриши лозим.»\nҚозоқ халқи «қаҳрамонларча курашган ота-боболаримиз туфайли озодликка эришди», деди у.\n«1921-1922 йиллардаги очарчилик натижасида миллионлаб одамларнинг ўлгани ёки жон аччиғида қочишга мажбур бўлгани билан боғлиқ воқеаларга 100 йилдан ошди», деб ёзган Токаев 1930-йилларда Сталин сиёсати келтириб чиқарган очарчилик олдидан юз берган фожиани назарда тутиб. «Бу даҳшатли фожиа юз бермаганида, ҳозирда Қозоғистон аҳолиси ҳозиргидан бир неча баравар кўп бўлар эди.»\nШунингдек, Тўқаев ўз мақоласида 1986 йилги воқеаларни – «Совет ҳукуматининг ғазабидан қўрқмай, миллат шаънини ҳимоя қилиш учун кўчага чиққан қозоқ халқининг ўғлонлари ва қизларини» ёдга олган.\nНамойишчилар (улардан қанчаси ўлдирилгани номаълум) Қозоғистон коммунистик партияси раҳбарининг ўша пайтдаги РСФСРдан юборилган бегона вакилга алмаштирилишига қарши бўлишган.\n«Ота-боболаримиздан мерос қолган муқаддас заминимиз бизнинг асосий бойлигимиздир. Уни ҳеч ким бизга «совға» қилмаган», деб ёзган Тўқаев яқинда Россия сиёсатчиларининг Қозоғистон ҳудудига оид даъволарига ишора қилиб.\n«Қозоғистон икки томонлама шартномалар билан белгиланган, халқаро миқёсда тан олинган чегараларга эга» ва «буни ҳеч ким инкор этолмайди», деб таъкидлади у.\nТўқаев чет эл аудиторияси учун Қозоғистоннинг қисқача тарихини ёзиш ва уни дунёдаги асосий тилларга таржима қилишни таклиф этган.\n«Бу қозоқ халқининг кўп асрлик ҳаққоний тарихини дунёга сўзлаб беришнинг ягона йўлидир», деб ёзади у.\n«Ёш авлод қозоқ халқи ва давлатчилиги тарихини билиши керак, президент Тўқаев бу масалани кўтариб тўғри қилмоқда», дейди тарихчи Шалбаев. «Улар нафақат яхши воқеаларни ёдда тутиши, балки ёмонларини ҳам билиши керак. Бунинг учун тарихимизнинг фожиали саҳифалари нафақат дарсликларда, балки филмлар, романлар ва ҳужжатли филмларда ҳам акс этмоғи лозим.»\nСафсата ва ҳеч қандай узоқ муддатли ҳисоб-китобларсиз миллатчилик руҳиятини қўзғаш ҳаракатлари. Маълумот учун: Жанубий Уралнинг ҳамма шаҳарлари ва ишлаб чиқариш имкониятлари пролитарианларнинг зарур даражасига етиши учун Қозоғистон Совет социалистик республикаси таркибида бўлган. Аммо улар Қозоғистон таркибида ва заиф нуқталарни келтириб чиқармаслик учун уларни қозоқлар билан бир хилда рағбатлантириш фойдалироқ. Аждодлардан воз кечиш билан ўз мавжудлигини оқлаш калтафаҳмлик.\nХўш, хўш мустақиллик. Ҳамма давлатлар, улар қаторида биз ҳам бу қўйвирусни деб карантин жорий қилди. Энг кўп фойда олиб келадиган ташкилотлар хорижликларга қисман ёки умуман сотиб юборилди! Конституциянинг 4 моддасини ўқиб кўринг. Қозоғистон қонунларидан халқаро қонунлар устуворлиги! ЖССТ битта гап айтса миқ этмай рози бўламиз.\nАгар ҳужжатда шундай кучли мамлакат экансиз, нима учун Россияда коронавирус эпидемияси бу даражада даҳшатли бўляпти?\nРоссияга жойини кўрсатиб қўядиган вақт аллақчон келган. Ўз тарихлари ҳақида ҳеч нима билмасликларидан ташқари, Қозоғистоннинг тарихини ҳам билишмайди.\nПрезидентимизга қойил, ҳақиқатни гапиришдан қўрқмайди. Тўқаев – менинг президентим!\nНима, СССРда яшаб кўрмаганмисиз? Ҳа, буларнинг ҳаммаси бўлган... Лекин кечирасиз, сиз ўшанда Ойда яшармидингиз? Бу умумий мусибат, умумий дардимиз. Россиянинг бунга нима алоқаси бор?\nКоллаборационист, ҳамтовоқ! Ғоявий раҳнамоларинг сиздан мамнун бўлган бўларди. Мен\nСССР Россия яширишни истаётган жуда кўп жиноятларни содир этган.


КОНЧИЛИК ВА МЕТАЛЛУРГИЯ САНОАТИ ХОДИМЛАРИ КАСБ БАЙРАМИ » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / КОНЧИЛИК ВА МЕТАЛЛУРГИЯ САНОАТИ ХОДИМЛАРИ КАСБ БАЙРАМИ\n17-05-2019, 12:01, admin\nХамроев Соли Фармоновичнинг Ўзбекистон Республикаси кончилик ва металлургия саноати ходимлари касб байрами муносабати билан соҳа фидоийларига байрам табриги\nМана бугун ўн саккизинчи йилдирки, Биринчи Президентимиз фармонига кўра, май ойининг учинчи якшанбасида, Ўзбекистон Республикаси кончилик ва металлургия саноати ходимлари куни байрам қилинмоқда.\nШу муносабат билан кўп минг сонли Навоий кон металлургия комбинати ҳамда Шимолий кон бошқармаси тасарруфидаги меҳнат жамоаларини, у ерда фидоийларча меҳнат қилаётган соҳа ходимларини касб байрами билан самимий муборакбод этаман!\nИстиқлолнинг илк йиллариданоқ, кончилар ва металлургия саноати ходимларига берилаётган эътибор ва ғамхўрлик айтиш жоизки, соҳа фидоийлари олдига қўйилган вазифаларни юқори даражада бажаришда куч ва мадад бўлмоқда.\nҲозирда улкан ишлаб чиқариш ресурсларига эга комбинатда қолаверса, Шимолий кон бошқармасида техник ва технологик модернизация жараёнлари жадаллик билан олиб борилмоқда-ки, бу саъй-ҳаракатлар корхонага жаҳон бозорида салмоқли ўрин эгаллаш имконини бермоқда.\nЎзбекистонда аниқланган қимматбаҳо қазилма бойликлар заҳирасининг 85 фоизи Навоий кон-металлурги комбинати ҳиссасига тўғри келади. Шу боис, комбинатни ҳақли равишда мамлакатимиз тоғ-кон саноатининг байроқдори, дейиш мумкин.\nБугун мумлакат кон металлургия саноатининг пешқадамларидан бири бўлган Навоий кон-металлургия комбинатига бешик вазифасини ўтаган – Учқудуқ билан ҳар қанча фахрлансак, ҳар қанча ғурурлансак, арзийди.\nЯна бир муҳим жиҳат, муҳтарам Президентимиз ташаббуси билан 2017-2026 йилларда комбинатда 27 та лойиҳа, шу жумладан Учқудуқда 5 та лойиҳани амалга ошириш белгиланган. Улардан бири Шимолий кон бошқармаси 3-сонли гидрометаллургия заводида қаттиқ рудалардан олтин ажратиб олиш технологиясини такомиллаштириш лойиҳасидир. Лойиҳа қиймати 70 минг АҚШ доллари бўлиб, яқин кунларда мазкур объект фойдаланишга топширилади. Натижада цехда 200 га яқин янги иш ўринлари яратилади.\nШу билан бир қаторда корхонада инсон омилига эътибор, кучли ижтимоий ҳимоя бу ерда меҳнат қилаётган одамлар ҳаётига янгича мазмун бахш этмоқда. Учқудуқда 3 млрд. сўм маблағ сарфланиб бунёд этилаётган сунъий кўл, қайта таъмирдан чиқарилган, энг замонавий даволаш-тиббиёт асбоблари билан жиҳозланган "Кончи” санаторий-профилакторийси аҳолининг муносиб ҳаёт кечириши билан боғлиқ ижтимоий масалалар доимий эътиборда эканлигидан далолат беради.\nАвваллари, ер ости бойликларини қазиб олиш базаси ҳисобланган ушбу ҳудуд айни пайтда йирик саноат марказига айланиб бормоқда. Катта-кичик ишлаб чиқариш корхоналари, замонавий маиший хизмат кўрсатиш шохобчалари барпо этилмоқда. Энг муҳими, инсонлар истиқлол ислоҳотлари моҳиятини теран англаган ҳолда, эзгу ишларга ўз ҳиссаларини қўшмоқдалар.\nБугун дўстликнинг намунаси амалда ўз исботини топган жамоа аҳли мамлакат истиқлолини мустаҳкамлаш йўлида фидокорана меҳнат қилмоқда.\nАна шундай самарали меҳнатингизга қут-барака, оилаларингизга соғлик-саломатлик тилайман!\nУчқудуқ олтини жонажон Ватанимизнинг гуллаб-яшнаши ва ёрқин келажагининг бир гарови бўлиб узоқ йиллар хизмат қилаверсин!\nБайрамингиз яна бир бор муборак бўлсин, азиз соҳа ходимлари!


19:22 / 25.06.2017 2732 pdf Ўқиш режими + -\nУмра ва эътикоф\nУмрани адо этиш улуғ фазлдир. Абу Ҳурайрадан ривоят қилинади:\nРамазон ойида бу фазл икки баравар бўлиб, ажри кўп бўлади.Ибн Аббос розияллоҳу анҳудан ривоят қилинади. Набий алайҳиссалом ҳажжатул Вадодан қайтганларида ансория Умму Синонга дедилар: «Мен билан бирга ҳаж қилишдан сени нима ман қилди?» Аёл: «Абу фалончи, эрим», деди.− Уни иккита суғориладиган туяси бор, бирида у ҳаж қилди, бирини биз суғориб турдик». У зот: «Агар Рамазон ойи келса, умра қил, бу ойдаги умра ҳажга тенглашади» ёки «мен билан бирга ҳаж қилганга», дедилар (Имом Бухорий, Имом Муслим ривояти).\nУмра зиёратига маҳрам билан борилади. Баъзилар умрага маҳрами бўлмаган аёллар билан бирга боришади. Бу ҳозирги замондаги оммалашган кулфатдир. Расулуллоҳ соллаллоҳу алйҳи васаллам айтадилар: «Фақат маҳраминг билан бирга сафар қил. Ҳарамга маҳрами бўлмаган аёл кирмайди».Бир киши: «Эй Аллоҳнинг Расули, мен мана бу, мана бу жангга чиқишни хоҳлайман, аёлим ҳажга боришни хоҳлайди»,деди. «У билан бирга бор»,дедилар» (Имом Бухорий, Имом Муслим ривояти).\nБу кишига Расулуллоҳсоллаллоҳу алайҳи васалламнинг буюрган ишлари − қўшинни ташлаб, қайтиб аёли билан бирга ҳаж қилиш бўлди. Фасодни четлатиш яхшиликни жалб қилишдан муқаддам туради. Аллоҳ азза ва жалла аёлни умрага рағбатини ва ниятини билади. Бу унда Аллоҳга ва Уни Расулига бўлган тоатни мустаҳкамлайди.\nБаъзи умра қилувчилар Аллоҳ таоло унга раият қилиб берган аҳлига эътиборсиз бўладилар. Уларни ташлаб, улардан узоқ муддат йироқда бўлади. Аёлига,болаларга эътиборсиз бўлиб, уларни қаровсиз қолдиради. Оила амру маъруф қиладиган, аҳлини намозга чақирадиган ва мункардан қўл остидагиларни қайтариб турадиган бир бошлиққа муҳтож бўлиб қолади. Яна баъзи кимсалар масъулиятсизлик ва эътиборсиз кишилардир. Улар умрани адо қилишга оила аъзолари билан бирга боради, кириш-чиқишида зобит бўлмаган Макка Мукаррамага уларни ташлаб кетади. Аллоҳ азза ва жалла буни катта бузуқ иш эканини айтди:\n«Албатта, куфр келтирганларга ва Аллоҳнинг йўлидан ҳамда ерлик учун ҳам, четдан келган одамлар учун ҳам баробар қилиб қўйганимиз Масжидул Ҳаромдан тўсганларга ва у ерда ким зулм ила янглиш йўлга бурилишни ирода қилса, унга аламли азобни тоттирурмиз» (Ҳаж сураси, 25-оят) .\nИбн Аббос розияллоҳу анҳудан ривоят қилинади. Расулуллоҳ соллаллоҳу алайҳи васаллам айтадилар: «Аллоҳни ғазабини келтирадиганлар учтадир». Ундан «хотинига зулм қилувчини»ни зикр қилдилар (Имом Бухорий ривояти).\nИбн Аббос розияллоҳу анҳудан яна ривоят қилинади: «Агар киши аёлига зулм қилиб, эътиборсиз бўлса, у адндадир. Аллоҳ уни аламли азоб билан азоблайди» (ИмомАҳмад ривояти).\nУ ерга сафар қилганлар яқинларини эътиборсиз ташлаб қўйгани сабабиданқалби покланмайди. Оиласини зое қилиши уни гуноҳкорлигига кифоя қилади. Эй ота!Ҳарамдаги иқоматингда ва эътикофингда гуноҳкор бўлма. Оталар учун қилинадиган ишининг яхшиси буоиласи билан бирга бориб, улар билан умра амалларини адо этиб,биргадиёрига қайтишдир. Бунда икки яхшилик − умра амали ва аҳли билан биргабориш жамланади. Энг муҳими,оиласини муҳофаза этишидир.\nАллоҳ таолога яқин қиладиган иккинчи солиҳ амал бу эътикофдир. Эътикоф Аллоҳ таолога тоат-ибодат қилиш учун холис ниятда масжидни лозим тутишдир. Бу илм аҳлларининг иттифоқи билан машруъдир. Расулуллоҳ соллаллоҳу алайҳи васаллам охирги ўн кунликда эътикофда бўлардилар. Оиша розияллоҳу анҳодан ривоят қилинади:«Набий алайҳиссалом Рамазоннинг охирги ўн кунлигида эътикофда ўтирардилар. Бу Аллоҳ уларни вафот эттиргунча давомли бўлди. Улардан кейин аёллари эътикофда ўтирдилар» (Имом Бухорий, Имом Муслим ривояти).\nЭътикоф нафсни тарбиялайдиган, нафсга қарши курашадиган, ҳавои нафс машғул қиладиган нарсалардан ва кўп еб ичишдан узоқлаштирадиган, Қуръони Каримни ўқишга, Аллоҳ таолони зикрига машғул бўладиган улуғ фурсатдир.\nЭй эътикоф қилувчи банда! Атрофингда бўш ўтириб,фойдали соатларини зое қилиб, ёнингда дунёвий ишларни гапирувчилардан эҳтиёт бўл. Бу суннат амални иҳё қилишга ва қалбингда бу улуғ ибодатни тирилтиришга ҳарис бўл.\n18:48 / 25.06.2017 2770\n21:06 / 25.06.2017 2382\n3116 17:50 / 19.06.2017\n60175 10:50 / 04.06.2017\n3882 15:59 / 27.05.2017\n12496 14:41 / 13.06.2017


Месси Ла лигадаги 300-ўйинда 3та гол урди » Ўзбекистон янгиликлари – Zamin.uz\n15-02-2015 | 23:09\nZAMIN.UZ / Спорт / 15 Феврал 2015 года701\n«Барселона» ҳам Испания Ла лигасининг 23-турида ғалаба қозонди ва "Реал" билан орадаги фарқ 1 очко қолишини таъминлади.Ушбу ўйин "Барселона" таркибида иккита эътиборга молик ҳолат кузатилди. Лионель Месси Ла лигадаги 300-ўйинда майдонга тушган бўлса, Педро "Барса" таркибида барча мусобақаларда ўзининг 300-ўйинида ҳаракат қилди. Лионель ўзининг юбилей ўйинига "хет-трик" совға қилган бўлса, Педро бугун битта голга ҳаммуаллифлик қилди."Леванте" "Камп Ноу"да деярли мезбонларга қаршилик кўрсата олмади. Меҳмонлар голга тортадиган вазиятни ярата олишмади. Месси рақиб дарвозасини 3 марта ишғол қилишдан ташқари (биттаси пенальтидан), Неймарнинг голига ассистентлик қилди. Луис Суарес ижросидаги сўнгги гол эса жуда чиройли чиқди. Уругвайлик футболчи чалқанча услубда зарба йўллаб, дарвозани ишғол қилди. 5:0!Ушбу ғалабадан кейин "Барселона" очколари сонини 56тага етказиб олди ("Реал"да 57та). Месси эса Ла лига доирасида ушбу мавсумдаги голлари сонини 26тага етказди. Энди у Роналдудан 2та тўп ортда бормоқда. Испания Ла лигаси, 23-тур"БАРСЕЛОНА" - "ЛЕВАНТЕ" - 5:0Голлар: 1:0 – 17 Неймар, 2:0 – 38 Месси, 3:0 – 59 Месси, 4:0 – 65, пенальти Месси, 5:0 – 73 Суарес."Барселона": Браво, Монтойя, Бартра, Адриано, Хави, Маскерано, Педро, Бускетс, Ракитич (Роберто, 62), Месси, Неймар (Суарес, 67)."Леванте": Мариньо, Тоньо, Наварро, Рамис, Лопес (Жейсон, 71), Диоп (Мари, 78), Симао, Шуметра, Моралес, Уче (Касадесус, 62), Барраль.Огоҳлантиришлар: Рамис (64), Барраль (68), Бускетс (77).Манба: www.stadion.uz.\nЎқишни тавсия қиламиз Луис Энрике: “Неймар “Вильярреал”га қарши ўйинда Мессидан пенальти тепишни сўраган бўлса керак”


Ўзбекистон ёшлари ўзлари мухолифатдаги партия тузишига ишонмайди\nОзодбек Ўзбекистон Президенти Ислом Каримовнинг 2004 йил 26 январь куни журналистлар билан учрашув чоғида “мухолифатни ёшлар орасидан излаш керак”, деган сўзлари мамлакат ёшлари орасида ҳали ҳам қизғин баҳсларга сабаб бўляпти.\nМухолифатни ёшлар орасида вужудга келтириш мумкинми?\n“Озодлик” мухбири шу савол билан ёшларга мурожаат қилди.\nБаҳодир исмли талаба Президентнинг бу сўзларини қўғирчоқ театрда янги спекталь қўйишга ундаш, дея баҳолади.\n“Ҳукуматимиз шундай томошалар қўядики, гўёки бизда демократик тамойиллар амал қилаётгандек. Аслида эса аҳвол бутунлай ўзгача”, - деди у.\nШавкатнинг фикрича эса ёшлар орасидан мухолифат тузса бўлади. Лекин бунинг учун ҳукумат тўсқинлик қилмаслиги керак. Шу билан бирга, ёшларнинг ўзида ташаббускорлик, интилиш бўлиши зарур.\nСардор исмли йигит эса Президентнинг гапларидан фойдаланиб, қўрқмасдан мухолифат тузишга киришиш кераклигини таъкидлади.\n“Президентнинг гапини дастак қилиб олиш керак. Қўрқмасдан иш бошлаш лозим. Ёшлар сиёсий фаоллигини ошириши шарт”, - деди у.\nМустақил кузатувчи Ҳамидулла Солиевнинг айтишича, яқинда худди шу мавзуда ёшлар ўртасида кичкина мулоқот ташкил этилган. Ўшанда мухолиф кайфиятдаги ёшларнинг ўзи мухолифатдаги партиялар тузиш имкони йўқлигини қайд этган. Яъни улар ёшларда журъат етишмаслиги, мавжуд сиёсий тузум мухолифатга йўл бермаслигини тан олган.\nҲ.Солиевнинг фикрича, айни пайтда ёшларнинг мухолифатдаги партия тузиши уларнинг ҳаётини хавф остига қолдиради. Ўзбекистондаги ҳозирги ҳолатда бундай ҳаракат қилишда иқтисодий эмас, балки сиёсий вазият бирламчи ўринда туради.


KUN.UZ дайжести: 8 сентябрда рўй берган энг асосий хабарлар\n00:49 / 09.09.2015\nҲурматли ўқувчилар, эътиборингизга 8 сентябрь куни рўй берган энг муҳим хабарларни такроран ҳавола этамиз.\nАнгрен-Поп тармоғининг 104 километри электрлаштирилди>>\nЯпония Ўзбекистондаги онкология клиникасининг жиҳозланишида кўмак беради>>\nЯпония ҳукумати Ўзбекистон Республика онкология илмий марказининг замонавий рақамли маммографик қурилма билан таъминланишида кўмак кўрсатади. Шу муносабат билан ўтказиладиган тадбир 8 сентябрда бўлиб ўтади.\nСўнгги бир кунда Тожикистонда Назарзоданинг 20 тарафдори қўлга олинди>>\nОхирги 24 соат ичида тожикистонлик ҳуқуқни муҳофаза қилиш органлари ходимлари генерал Назарзоданинг 20 нафар тарафдорини ҳибсга олди, дея хабар бермоқда ТАСС агентлиги.\nКХДР ва Корея республикаси октябрь ойида айрилиқдаги оилаларни учраштиради>>\nШимолий ва Жанубий Корея давлатлари 2014 йилнинг февралидан буён илк марта Корея яриморолидаги қариндошларнинг бир-бирларидан айрилиқда яшаётгани муаммосига қайтади.\nУкраина ва Саудия Арабистони биргаликда транспорт самолёти ишлаб чиқаришга келишиб олдилар>>\nЯпония бош вазири бошқа номзодлар бўлмаган сайловда ҳукмрон партия раҳбарлигига қайта сайланди>>\nЯпония бош вазири Синдзо Абэ ҳукмрон — Либерал-демократлар партиясининг раҳбарлигига қайта сайланди, дея хабар берди “Синьхуа” агентлиги.\n“ЛУКОЙЛ” Ўзбекистонда ўз лойиҳаларини молиялаштириш учун Korea EximBank билан музокаралар олиб бормоқда>>\nРоссиянинг “ЛУКОйл” компанияси Ўзбекистонда ўз лойиҳаларини молиялаштириш учун Korea EximBank билан музокаралар олиб бормоқда. Бу ҳақда “Ведомости” нашрига берган интервьюсида компания раҳбари Воҳид Алекберов баёнот берди.\n"ДХР" Украинага кўмир етказиб беришни тўхтатди>>\n"2 сентябрь кунидан бошлаб Украинага энергетик кўмир етказиб берилиши тўхтатилди. Украина биз билан сиёсий доирада муносабат ўрнатмаяпти. Бу эса иқтисодий муносабатларга таъсир кўрсатади", деб маълум қилган ДХР транспорт вазири Семен Кузьменко.\n«UZREPORT TV» футбол бўйича Англия чемпионати ўйинларини трансляция қилади>>\n«UZREPORT TV» телеканали Англия премьер-лигасининг 2015/2016 йилги мавсум учрашувларини намойиш қилиш ҳуқуқини сотиб олди. Бу ҳақда телеканалда ЕЧЛ ўйинларини намойиш этиш билан боғлиқ масала юзасидан ташкил этилган матбуот анжуманида маълум қилинган.\nТуркияда портлатиб юборилган автобусда ҳалок бўлганлар сони 13 кишига етди>>\nТуркияда портлатиб юборилган автобусда ҳалок бўлганлар сони 13 кишига етди. Бу ҳақда РИА Новости агентлиги хабар бермоқда.\nТуркия Ироққа қўшин киритди>>\nТуркия қуруқлик қўшинлари Ироққа кириб борди. Бу ҳақда АР агентлиги хабар бермоқда.\nАйтилишича, бу КИПга қарши қисқа муддатли ҳарбий операция ўтказиш мақсадида амалга оширилди.\nПутин КХШТ коллектив хавфсизлик кенгаши сессиясида иштирок этиш учун Тожикистонга келади>>\nРоссия президенти Владимир Путин КХШТ коллектив хавфсизлик кенгаши сессиясида иштирок этиш учун Тожикистонга келади. Бу Кремль сайти орқали хабар қилинди.\nТадбирда, ундан ташқари, Арманистон, Беларусь, Қозоғистон, Қирғизистон, Тожикистон вакиллари иштирок этади.\nПутин октябрда Қозоғистонга ташриф буюради>>


Жорий йил 10 март куни Facebook ижтимоий тармоғидаги «Халқ назорати» ва бошқа бир қатор гуруҳларда “Бюджетни тўлдириш аҳолининг соғлиги эвазига бўлиши керакми...!?” номли хабар тарқатилди.\nХабарда Сурхондарё вилоятидаги “Termiz Cargo Centre” логистика терминалидан хориждан келтирилган сифатсиз мандаринлар учун “Давлат синов ва сертификатлаш” агентлигининг сертификатлари асосида божхона тўловлари ундирилиб, ички бозорга чиқарилаётганлиги маълум қилинган.\nМазкур хабар юзасидан Давлат божхона қўмитаси томонидан ушбу логистика марказида зудлик билан ўрганиш ишлари олиб борилди.\n“Termiz Cargo Centre” логистика марказининг 2-терминали махсус мослаштирилган музлатгичли омборлар бўлиб, улар божхона омбори ҳисобланмайди ва бундай омборлардан Ўзбекистон товарларини сақлашда фойдаланилади.\nЎзбекистон Республикаси Божхона кодексининг 85-моддасига биноан, тез бузиладиган товарларнинг “вақтинча сақлаш” божхона режимида туришининг энг кўп муддати ўн календарь кунни ташкил этади.\n“HASELAT NAWIN” МЧЖ томонидан республикамизга келтирилган “мандарин” товарларини божхонада расмийлаштириш қатъий равишда сифатини кафолатловчи сертификатлар ва рухсатномалар асосида республикага кириб келган куннинг ўзида амалга оширилган. Божхона расмийлаштируви жараёнида маҳсулот сифати белгиланган талабларга мос бўлган.\nХусусан, жорий йил 11 январдан 9 март кунига қадар ушбу жамият томонидан жами 14 партияда “мандарин” товарларига белгиланган ҳужжатлар асосида божхона юк декларациялари расмийлаштирилган.\nУшбу ҳолатга аниқлик киритиш давомида, “HASELAT NAWIN” МЧЖ томонидан келтирилиб, божхона расмийлаштирувидан ўтган ва божхона омбори ҳисобланмаган омборларда сақланаётган 279 тонна мандаринлар мавжудлиги аниқланди.\nШунингдек, хабарга илова қилинган фотосуратлар ўрганилганида, маҳсулотлар “Termiz Cargo Centre” логистика марказида тасвирга олинмагани маълум бўлди.